
Spasnameya hevpar 

PDK îran û Komeleya Şereşgêrên 
Zehmetkêş ên Kurdistana îranê 
bi boneya pêşwazî kirin ji 
rêketinnameya 21’Tebaxê, 
spasnameyek hevbeş belav 
kirin. 

Duheftînameyek siyasî, civakî, çandî û giştî ye ku Partiya Demokrat a Kurdistana Iranê diweşîne www.kurdistanmedia.com/kurdî 


Di 24'mîn Kongireya ES' de 

/V 


komîta Kurdî ava bû 



Roja 8'ê Xermanan ê kongira înternasyonala 
Sosyalîst li bajarê "Keyp Tawn" a paytexta Komara 
Afrîqaya Başûr bi beşdariya heyeteke PDKÎ, bi 
serperestiya birêz Luqman Ehmedî nûnerê PDKÎ li 
înternasyonala Sosyalîst de birêve çû. 

Di wê kongirê de li ser çendîn pirsên giring bi taybetî 
reformkirina înternasyonala Sosyalîst û bihêzkirina vê 
rêkxirawê li guherînkariyên siyasî ên cîhanê de behs û 
gengeşe hate kirin. 

Nûnerê PDKÎ jî di vê kongirê de li ser rewşa ku niha 
rejîma îranê têde dijî, û li ser siyasetên PDKÎ derheq 


guhertinên di herêmê de ji bo beşdaran axivî. 

Di roja duyemîn de jî komîteya nû ya Kurdî, ya vê 
rêkxirawa cîhanî hate pêk anîn. 

Vê carê li înternasyonala sosyalîst de, biryarek li ser 
pirsa Kurd li her çar parçeyên Kurdistanê de hate 
pesendkirin. 

Hêjayî basê ye ku CHP'ê nerizayetiya xwe derheq vê 
paragirafa pesendkirî ku pêwendî bi mafê çarenivîsê 
ve heye, eşkere kir. 

24'mîn kongireya înternasyonala Sosyalîst roja 12'ê 
Xermananê piştî sê rojan karê berdewam û 
pesendkirina biryarnamên kongirê bidawî hat. 


Xeta Sor divêt bo Iranê were 
diyarîkirin 


Barak Obama bi 
awayek micit di nav 
hewildanan de ye ku 
hêla Sor ji bo 
programa navikî a 
îranê diyarî bike. 

Li gorî nûçeya 
Elerebiye, serokwezîrê 
Îsraîlê ji deshilatên 
mezin daxwaz kiriye 
ku xeteksor jibo 
binkeyên etomî ên 
îranê diyarî bikin. 

Binyamîn Netanyaho, 
serokwezîrê Îsraîlê 
welatên mezin ên 
cîhanê bi tundî rexne 
kirin, ku heya niha 



nekarîne bi awayek micid li 
hemberî programa navikî a 
îranê de bisekinin. Ew 
axavtinên Netanyaho nîşaneya 
vê ye ku taba wan li hemberî 
Amerîka û hevalbendên wê de 
bidawî hatiye ku berdewam 
daxwazê jê dikin ku nabe êrîşî 
ser îranê bikin. 


Iran xwe ji bo serkuta her 
şoreşek civakî amade dike 


Kêmiya budcê, û 
kêmiya paşekevtên 
erzî, her ji niha ve 
dezgehên ewlehiyê ên 
rejîma îranê derheq 
egera destpêkirina 
şoreşê ji aliyê xelkê ve 
nîgeran kiriye. 

Li gorî raporan, li 
encama nemana 
paşekevtên erzî, dewlet 
nikare heqdestê 
karsazên xwe bide, û li 
encam de tê çaverê 
kirin ku nerazîbûn dest 
pê bikin. 

Her di vê derheqê de, 


name ji bo tewaya dezgehên 
îdarî hatiye şandin ku heke 
rewş her bi vî awayî 
berdewam bike, renge heqê 
karsazan heya %50'î were 
kêm kirin, lewra divêt 
berpirsên pêwendîdar xwe ji 
bo berbirûbûna bi 
nerizayetiyan re amade bikin. 




Selîm Zencîrî 


16'mîn civîna welatên bêalî li dema 
diyarîkirî a xwe li Tehranê de birêve 
çû. Civînek ku rejîma îranê tûrikê 
xwe ji bo mifaha siyasî, 
piropagendeyî û aborî jêre amade 
kiribû û dixwast dabigre ji destkevt û 
xeyalan. 

Lê berevajî wan xweşbaweriyan, 
civîna han ji çend aliyan ve hezîneyek 
mezin a madî, menewî, siyasî û 
ragihandinî da ser milê rejîmê. 

Yekem, li warê aborî de têçûyek zaf 
li dor vexwendin û mêvandariya ji 
beşdarên civînê yemezaxt. Herweha 
bajarek 15-16 milyonî weke Tehranê 
bi qasê 5 rojan mîlîtarîze û teitîl kir û 
bi vê çendê jî derbek mîlyard dolarî ji 
peykerê aboriya îranê xist. Ji hêla din 
ve jî dixwast peymanên ticarî bi qasê 
60 mîlyard dolarî bona qerebûkirina 
daketina dahata neftê bide vajo kirin 
ku ew jî serî negirt. 

Duyem, li warê ragihandinî de 
dixwast ku astek berfireh ji rûberê 
ragihandinan bi qazancê xwe dagîr 
bike, lê derevên wan, sansor û 
çewaşekirina axaftinên Morsî ew çek 
ji wan stand û riswayî û 
şermezariyek mezin bo rejîmê bi dû 
xwe re anî. 

Sêyem, rejîmê dixwast xwe ji vê 
îzolebûna siyasî rizgar bike, ku ew jî 
tenê li asta xeyalan de ma. Herweha 
mijara Sûriyê jî gor dil û pilanên wan 
neçû pêş û nekarî rewatiyê bide 
cinayetên Esed û piştewanan jêre 
kom bike. Ne jî karî mijara 
pêpeskirina mafên mirovan û 
pirograma şerxwazaneya navikî a 
xwe veşêre. Ji ber ku Ban Kî Mon 
hişdarî da wan li dor serkuta 
sîstematîk. Hevdem rapora 'TAET' li 
dor pirograma navikî a rejîmê hat 
weşandin ku tam berevajî axaftina 
Xamineyî bû ku ragihand em li pey 
çeka navikî ninin û gelek beşdarên 
civînê ji vê metirsiyê da veciniqandin, 
tenê dîktator Mogabê nebe, ku heta 
dostên wekî wî hebin hewcehiya 
malxê malê bi dujminan nake. 

Nameya "Mistefa Hicrî" bo "Ban Kî Mon" 

Di bereberê seredana “Ban Kî Mon”, Sekreterê Giştî yê Saziya Netewên Yekbûyî de bo 
îranê de, birêz “Mistefa Hicrî" Sekreterê Giştî yê PDK îranê di nameyekê de “Ban Kî Mon" 
ji rewşa mafên mirovan li Kurdistanê haydar kir. 


Deqa nemeya han bi vî awayî ye: 

Birêz Sekreterê Giştî yê "NY”! 

Em haydar bûn ku bi armanca 
beşdarbûn di civîna welatên bêalî 
de, hûn seredana Tehranê dikin û di 
vê derheqê de wekî ji zarê berdevkê 
we ve hatiye belavkirin hûn 
dixwazin li dor binpêkirinên mafên 
mirovan di îranê de, helwest û 
daxwaziyên xwe eyan bikin. Bi 
nêrîna me givaşên civaka navnetewî 
bo ser rejîma îranê di pêwendî li gel 
binpêkirina mafên mirovan di wî 
welatî de, di rewşekê de ku zêde 
tekez li ser pirsa navikî tê kirin, 
pêtir ji caran hewce ye. Ji vê yekê 
pêtir jî hewce ye ku civaka 
navnetewî nirxandinek kûrtir di 
pêwendî li gel biyavên cur bi cur ên 
binpêkirinên mafên mirovan di 
îranê de hebe. 

Hewce ye were gotin ku ji ber 
serkut kirina kesayetî û navendên 
berevankar ji mafên mirovan di 
hundirî îranê û bertengkirina civaka 
îranê ji aliyê hikûmetê ve, di wî 
welatî de eşkerekirina gişt 
binpêkirinên mafên mirovan bi 
taybetî di deverên bêpar ên îranê de 
ne mumkin e, lewma me bi hewce 
zanî di wê pêwendiyê de û bi baldan 
bi qada çalakiyên me li Kurdistanê, 
binpêkirinên mafên mirovan di çend 
gotinan de amaje pê bikin. 
Çavnihêriya me ji Sekreterê Giştî yê 
"NY" ew e ku bi baldan bi dijwarbûn 
û sîstematîktir bûna binpêkirina 
mafên mirovan di Kurdistanê de, 
girîngiyek hêja bi wan pêşhateyan 
bidin. 

Bi raya me hesasbûna wê pirsê di 
vê yekê de ye ku ne tenê jiyana 
takekesî a mirovan, belkî jiyana 
çandî û bikom a wan jî di Kurdistanê 
de bi awayek sîstematîk di metirsiya 
jinavçûnê de ye û bi baldan bi 
bayexên hevpar ên civaka cîhanî ku 
di "carnameya gerdûnî" a saziya 
dilxwaz a we de hatiye nivîsandin, 


hewce ye ku navend û kesayetiyên 
navnetewî di vê derheqê de helwestê 
bigrin. 

Lewma çavbnihêrî tê kirin ku hûn 
binpêkirinên mafên mirovan ji aliyê 
rejîmê ve di sefera xwe de li berçav 
bigrin û di guhê dewleta îranê de 
bêjin: 

- Nebûna zimanê Kurdî di qutabxane 
û îdareyan de. Her cure name 
nivîsandinek fermî bi zimanê Kurdî 
bê bersiv dimîne û zarokên Kurdan 
neçar in di 6 saliyê de bi zimanê 
Farsî biaxivin. 

- Hewl û xebatên sîstematîk ji bo 
guhertina şunasa bajarên Kurdistana 
îranê bi taybetî bajarên weke 
Kirmaşan û îlamê bi mifahwergirtin 
ji ragihandinan û perwerdeya 
dewletî, tepeseriya tund a çalakên 
çandî ku di pêxema çanda Kurdî di 
wan bajaran de tê encamdayîn. 

- Nedana îzna çalakiyan bi her partî 
yan yekîtiyek ku bernameya karî a 
wan pirsa Kurd be. Heya niha 
girûpên zêde hatine avakirin ku 
dewleta îranê îzna wan girûpan red 
kiriye. 

- îzinnedana Kurdan ji bo 
mifahsitandin ji navên Kurdî. Kotika 
îranê ji tomarkirina navên ku 
derxerê şunas û nasnameya Kurdî be 
xwe diparêze, û hûn dikarin kesên 
zêde li Kurdistanê bibînin ku navên 
sereke ên wan ji navên nasnameya 
wan cuda ye. 

- Di girtîgehên îranê de bi sedan 
girtiyên Kurd bi tometên siyasî weke 
endametî di partiyên Kurdî de hene 
ku bi salan e hepsî mane îzna 
murexesiyê jî ji wan re nahê dayîn û 
niha jî tu navendek çalak ên mafên 
mirovan zanyarî li ser rewşa wan 
ninin. Rejîma îranê bi gefxwarin ji 



malbatên girtiyên siyasî ên Kurd, 
pêşî ji belavbûna navên wan digre. 
Hewce ye bihê gotin ku pirraniya 
girtiyên siyasî ên Kurd derfeta 
destpêregihîştin bi parêzeran ninin 
û tenê di çend xulekan de tên 
dadgehîkirin û bi hukmên dirêjdem 
tên cezadan. Me çavnihêrî ji we 
heye ku daxwaz ji desthilatdarên 
rejîma îranê bikin ku tevî çavdêriya 
saziya "NY", navên gişt girtiyên 
siyasî eşkere bike û mafên seredana 
mal û ... bi wan bide û di dadgehek 
dadperwerane de bihên 
dadgehîkirin. Zeyneb Celaliyan û Elî 
Muradî ji wan girtiyan in ku di 
xirabtirîn rewşa mumkin de dijîn û 
hukmê dirêjdem yê girtîgehê bi ser 
wan de hatiye sepandin. 


yan hiloşandina hukmê dadgeha 
pêdeçûnê yan dadgeha bilind a 
welat in. Ku ji wan em dikarin amaje 
bi Hebîbulla Letîfî, Şêrko Mearifî, 
Zanyar Muradî û Luqman Muradî 
bikin ku tu yek ji wan di dadgehek 
adilane de nehatine dadgehîkirin û 
heyamek zêde li jêr îşkenceyan de 
bûne. 

Evana tenê beşek biçûk in ji 
binpêkirinên mafên mirovan li 
Kurdistana îranê de ku girîngiyek 
taybet hene û ger civaka navnetewî, 
saziya "NY" û hûnê birêz di sefera 
xwe de alîkarê netewa Kurd li 
Kurdistana îranê nebin, bêguman 
karesatek di halê qewimînê de ye ku 
roj bi roj kûrtir dibe. 


- Mihemedsidîq Kebûdvend tenê bi 
tometa avakirin û çalakiyên di 
Saziya Mafên Mirovan a Kurdistanê 
de 11 sal hukmê hepsê bi ser de 
hatiye sepandin û ji sala 2007'an ve 
bi bê îzna seredana mala xwe û 
bêparbûn ji mafên seretayî di 
girtîgehê de ye. 


Hewce ye amaje bi vê xalê jî bihê 
kirin ku xelkê îranê û bi taybetî 
netewa Kurd di îranê de ji vedîtina 
riyekê ji bo gîjandina dengê xwe bi 
civaka cîhanî bi dijwarî hatine 
bêparkirin û bi hesasiyet û nigeranî 
ve helwestên we di vê seredanê de 
binçav dikin. 


- Bi kêmî ve 27 girtiyên din ên Kurd 
bi tometên siyasî û ewlehiyê di 
girtîgehên Sine, Urmiye, Simnan, 
Recayîşehr û Seqizê de çavnihêrên 
cezaya li sêdaredan, pesendkirin 


Partiya Demokrat a Kurdistana 
îranê 

Sekreterê Giştî 
Mistefa Hicrî 
26'ê Tebaxa 2012'an 


Spasnameya hevbeş a Hizba Demokrat û Komelê 



PDK îran û Komeleya Şereşgêrên Zehmetkêş ên 
Kurdistana îranê bi boneya pêşwazî kirin ji 
rêketinnameya 21’Tebaxê, spasnameyek hevbeş belav 
kirin. 


Deqa Spasnameyê bi vî awayî ye: 

Spasnameya hevbeş 

Piştî belavbûna rêketinnameya hevbeş a 
Komeleya Şoreşgêrên Zehmetkêş ên 
Kurdistana îranê û Partiya Demokrat a 
Kurdistana îranê li 21’ê Tebaxa 2012’an 
de, em bûne şahidê komek berbiçav ji 
peyamên pîrozbahiyê û piştewaniya germ 
ji vê pêngavê ji aliyê hêzên siyasî, 
rewşenbîr û çalakên sivîl û herweha 
navxweyî kurdistanê bi giştî ku arasteyî 
rêberiya me her du aliyan hatin kirin. 

Bi vî awayî û ji riya vê daxuyaniyê ve, 
Hizba demokrat û Komele, sopasiya hevbeş 
a xwe bi nîsbet van peyam û dilsojî û hest 


bi berpirsatî kirina xelkê û aliyên din 
radigehînin û hêvîxwazîn ku niha şûnde jî 
bi hev re gavên mezintir bavêjîn. 

Em xatircem û bawer in ku remza 
serketina hêzên siyasî ên Kurdistanê û 
tevgera rizgarîxwazaneya gelê kurd, li 
yekîtiya wan de ye. 

Partiya Demokrat a Kurdistana îranê 

Komeleya Şoreşgerên Zehmetkeş ên 
Kurdistana îranê 

2'ê Septambera 2012’an 
12'ê Xermanana 1391 a Rojî 

Birêz Hicrî di gotubêjek bi Kurdistanê re: 


Pilatforma han yekrêzî û yek daxwaziya hêza Kurd û yekîtiya 

wan nîşan dide 



Rêketinnameya han hêviyek nû 
bi xebat û pêşrojek rohntir dide 
xelkê Kurdistanê 


Midehek berî niha pilatformek 
hevpar di navbera PDK îranê û 
Komeleya Şoreşgêrên Zehmetkêş ên 
Kurdistana îranê de hat vajo kirin. 

Li dor giringiya mijara han, me bi 
hewce zanî ku gotubêjekê li vê 
derheqê de bi birêz Mistefa Hicrî, 
Sekreterê Giştî yê PDK îranê re pêk 
bînin. 

Çend sale bas ji vê yekê tê kirin 
ku hûn hewil didin di gel aliyên 
din ên rojhilata kurdistanê 
bereyek hevpar pêk bînin yan jî 
pilatformek hevpar vajo bikin. 
Heyamek berî niha di navbera 
PDK îranê û Komelê de 
pilatformek hat vajo kirin. Hûn 
girîngî û hewcehiya vê rêketinê 
bo çi vedigerînin? 

Hewlên PDK îranê bo pêkanîna 
yekrêzî û xebata hevpar bi dijî 
Komara Îslamî li navbera hêzên 
opozîsyona Îranî û nemazê hêzên 
opozîsyona Kurd de vedigire bo 
salên despêka hatine serkara 
Komara Îslamî. Hewcehiya vê 
rêketinê ji vê yekê çavkaniyê digre 
ku: 


Yekem: Serkut û tepeserkirina yek 
li dû yek ên hêzên neyare Komara 
Îslamî bo vê rejîmê bi hêsanî tê 
encam dayîn, lê hekî hemû bi hevre 
xebat û rikeberiyê bidomînin, rêjîm 
nikare wan serkut bike û li qada 
xebatê derbixîne. 

Duyem: PDK îranê li ser vê 
baweriyê bûye ku hevdem di gel 
ciyawaziyên di navbera hêzên 
neyar ên Komara Îslamî de, xalên 
hevpar ên zaf jî di navbera wan de 
hene ku dikarin li ser bingeha wan 
xalên hevpar, yekrêzî û yekîtiyê 
pêk bînin û li ser ciyawaziyan jî 
gotubêjan bikin û guh bidin hevdu 
heya ku xalên ciyawaz kêmtir bikin. 

Di vê derheqê de PDK îranê di 
destpêkê de heya niha weke heyeta 
Nûneratiya Gelê Kurd, Şêvra 
Netewî a Bergiriyê û niha jî di 
Kongireya Netewên îrana Federal 
de di hevpeymaniyê de ye û rolek 
girîng li avakirina vê hevalbeniyê 
de lîstî ye. 

Tenanet hewla hevpeymaniya di 
navbera PDK îran û Komelê de jî 
vedigere bo dehsalên 80’ ê rojî, lê 
wî çaxî bi sedema hin hokaran 


hevpeymanî bi encam negihîşt. Piştî 
Kongireya 13 ya partiyê û li gor 
rasipardeyên kongirê, car din me 
dest avêt got û bêjan di gel hejmarek 
zaf ji rêxistinên Kurdî, lê mixabin bi 
sedema hebûna Komek arîşeyan me 
nekarî bigehin tu encamekê, lê kosp 
û arîşeyên han em ji hewlên xwe 
xemsar nekirin. Eva bû ku salek berî 
niha dema ku guhertinên deverê û 
rewşa siyasî û abûriya îranê xirabtir 
bû, hewcehiya pêkanîna pilatformek 
hevpar di navbera ev du hêzan de 
berçavtir û bileztr bû, lewma di vê 
demê de li dor hindek mijar û karên 
hevpar ên biçûk de me dest avêt 
gotûbêjan û bi xweşî ve bi awayek 
baş pêş ketin û di encama de, 
rêkevtinnameya han di navbera her 
du aliyan de hat vajo kirin û 
ragehandin. Ji niha pêve di 
çarçoveya pilatforma han de emê 
hevkariya hevdu bikin. 

Gelo di gel partî û aliyên din ên 
Kurdistanî jî, li dor tevlîbûna bi 
pilatforma han pêwendî hatiye 
girtin? 

Heya niha peywendî nehatiye 
girtin, belkî tenê pilatform hatiye 
ragehandin û hemû alî û xelkê 
Kurdistanê ji kakil û naveroka wê 
hatine haydarkirin û peywendî girtin 
bi aliyên dine re dimîne bo niha 
şûnde. 

Di pilatformê de bas ji hevkarî li 
warên ragehandin, dîplomasî û 
...htd de hatiye kirin. Dikarin 
hinekê zêdetir vê yekê bo me 
şirove bikin? 

Hekî bixwazim bi kurtî bersiva 
pirsyara we bidim, hewce ye bêjim 
ku Komele û PDK îranê li ser 
hejmarek xalên hevbeş wek şikl û 
qewareya hikûmeta îranê piştî 
nemana Komara Îslamî, mafê netewî 
yên gelê Kurd û netewên din ên 
îranê, pirensipên navnetewî weke 


parastina mafên mirovî, azadî di 
hemû biyavan de û herweha 
selmandina vê rastiyê ku demokrasî û 
hemû mafên han bi hebûna rejîma 
Komara Îslamî nahên cî bi cî kirin, 
lewma bi eşkere di daxuyaniyê de 
hatiye ku rejîm dibe jinav biçe, her du 
alî xwedî nêrînek wekhev in û li gor 
daxuyaniya hevpar biryar hatiye dan 
ku nêrînên xwe ên weke hev, 
veguhezin nav kor û komelên 
navnetewî, partiyên siyasî ên rojavayî 
û Îranî. 

Ev xalên han bi taybetî di îro rojê de 
li vî warî de girîng in ku hêzên biyanî 
û hêzên opozisyona Îranî ku em 
herdu alî li gel wan di peywendî û got 
û bêjan de ne, di cihê bihîstina 
boçûnên ciyawaz û hindek caran 
nateba û dûr ji hev ên hêzên Kurdî de, 
daxwaz û helwestên wekhev 
dibihîzin. Eva yekrêzî û yekdaxwaziya 
hêza Kurd û yekîtiya wan nîşan dide û 
pêtir guh didin daxwazên wan. 

Hûn bandora rêketinnameya han 
li ser pêşeroja Rojilata Kurdistanê 
çawa dinirxînin? 

Bi liberçav girtina vê rastiyê ku her 
yek ji PDK îranê û Komelê dîroka 
xebata taybet bi xwe hene û di 
Kurdistana Rojhelatê de naskirî ne, 
rêkevtina di navbera wan de digel 
pêşwaziya bê wêneya xelkê Kurd bi 
giştî û xelkê Kurdistana îranê bi 
taybetî berbirû bû, lewma li ser vê 
baweriyê me ku hêviyek nû bi xebat û 
pêşerojek rohntir dide xelkê 
Kurdistanê. Xelkek ku bi sedema 
veqetiyan û perçebûna partiyên Kurdî 
li Kurdistan îranê di çend salên 
derbasbûyî de, di gel bêhêvîtiyê 
berbirû bibûn, lê bi vê hevalbendiyê 
cardin geş û dilxweş bûn û hest dikin 
ku pêvajoya veqetiyan û parçebûnan 
bi dawî bûye û cardin, yekrêzî û 
hevxebatî ku hewcehiya karê me yê 
siyasî di îro rojê de ye, dest pê kiriye. 


Behrînê ji îranê xwast ku daxwaza lêborînê seba 
"çewaşekirina" axaftina Mursî bike 


Wezareta Derve a Behrînê, 
Kardarê Balyozxaneya rejîma 
îranê gazî kir û seba 
“çewaşekirina” axaftinên 
Serkomarê Misrê û anîna navê 
“Behrînê” li cihê “Sûriyê” ji aliyê 
wergêr ve, nerazîtî nîşan da, û ji 
rejîma îranê xwast ku daxwaza 
lêborînê bike. 

Li gor rapora malpera 
"Radiofarda”, Wezareta Derve a 
Behrînê di daxuyaniyekê de ku 
"Ehmed Elezîz Amir” birêveberê 
giştî yê karûbarên deverê û şêvra 
alîkariyê yê Wezareta Derve a 
Behrînê, bi gazîkirina Kardarê 
Balyozxaneya rejîma îranê li 
"Mename”, nerazîtiya welatê xwe 


seba "Çewaşekirina” axaftina 
Mihemed Mursî Serkomarê Misrê ji 
aliyê wergêrê telefîzyonî yê rejîmê ve 
ku li cihê "Sûriyê” navê "Behrîn” ê 
anîbû, bi wî ragihand û ji rejîma 
îranê xwast ku daxwaza lêborînê 
bike.Nerazîtiya han seba guhertina 
axaftina Mihemed Mursî ji aliyê 
wergêrê rejîma îranê ve di civîna 
welatên bêalî li Tehranê de bûye. 

Welatê Behrînê ji rejîma îranê 
xwastiye ku daxwaza lêborînê bike û 
kiryarên hewce di wê derheqê de 
bigre pêş, çimku riftara han zirar li 
"pêwendiyên dostane û birayane” ên 
navbera Behrîn û Misrê daye. 

Di beşek din a axaftina Mihemed 
Mursî de ku gotibû: Vêtokirina 
biryarnameya Şêvra Ewlehiyê a "NY” 


di warê Sûriyê de ji aliyê 
Rûsiye û Çînê ve, destên 
Şêvra Ewlehiyê ji bo 
rohnkirin û çareseriya 
pirsa Sûriyê kurt kir”, 
wergêrê televîzyona rejîma 
îranê bi vî awayî wergeran 
kir û got: Vêtoyê destên 
Şêvra Ewlehiyê ji bo 
rohnkirin û çareseriya 
kirîza guhertinên xelkî kurt 
kir”. 

Di doma axaftina xwe de 
dema ku Mursî got: "Em bi 
xelkê Sûriyê re li dijî 
nîzama zulm û tepeserkar 
piştevaniya xwe nîşan 
didin”, wergêr got: "Em 
hêviya mana nîzama Sûriyê 


bi hebûna piştevaniya xelkê dixwazin". 

"Mihemed Şoman” Mamostayê Pêwendiyên 
Zanîngeha Misr û Elcezîre gotiye: "Eva şaşî nebû, 
belkî riswayiyek ragihandinî, exlaqî û siyasî bû. 
Bûyera han, nîşanderê riftara bernamedarêtî ji bo 
berxarkirina têgihîştin û raya giştî di hundirî îranê 
deye”. 


















Siyasl 


Agirî B 


Asîmîlasyona nejadî li 
Kurdistana îranê 



Ferşîd Neqşefken 


A sîmîlasyon an 

bişaftin, li proje û 
hewlidanek 
tundûtûj ji bo 

yekdestkirina herêmekê re di 
warê nejadî de tê gotin ku pirr 
car bi awayê dûrxistin, koçberî, 
cihgirkirina neçarî û komkujî û 
qirkirinê tê meşandin. 
Asîmîlasyona nejadî gellekî 
caran bi jinavçûna beşek ji 
berhemên dîrokî, goristan, 
avahî û sembolên şaristaniya 
wan neteweyan dike armanca 
xwe. 

Asîmîlasyon metodek ji 
proseya kuştina nifşan e ku 
bêhtir bo jiholêrakirina gelê 
armancgirtî li herêmek cografî 
ya taybet tê encamdan û pirr 
car dibe sedema guhertina 
demografiya nejadî, neteweyî û 
olî ya wê deverê. Em dikarin 
bêjin ku nifşkujî û asîmîlasyona 
nejadî di rewşekê de herî zêde 
dişibin hev ku ew jî tunekirina 
neçarî ya grûpên nejadî, 
neteweyî, olî û îdeolojîkî ye. 

Vir de emê ji bo zelalbûna 
asîmîlasyona nejadî ya 
desthilatdarên li îranê derheq 
kurdan çend nimûneyan raxin 
ber çavan: 

Koçbarkirina bi neçarî û 
dûrxistina hozên kurd ku li 
deverên rojavayê gola Urmiyê 
jiyan dikirin, bo sînorê 
Xorasanê û herêmên derdor ku 
wek nimûneyek destpêkî ya 
asîmîlasyona nejadî di 
pêvajoya dîroka Kurdistanê de 
li dijî Kurdan bê zanîn. Ji ber ku 
ew koça neçarî û zordarî ya 
kurdan bo deverên din ên 
îranê bû sedem ku di pêvajoya 
sedan salan ji vê tevgerê, pirr 
sembolên neteweyî di nav wan 
de lawaz û kêmreng bibin. Bo 
mînak hoza Topkanlo yek ji 
wan malbatên mezin bûye ku ji 
ber jiyankirin li kêleka cîranên 
tirk û turkeman di çend sed 
salên borî xalên çandî û kultûrî 
di hundirê wan de lawaz bûye. 
Lê ligel vê yekê û hemû 
hewildanan bo jinavbirina 
nasname û ziman û çanda 
Kurdî di nav wan kurdên 
koçberkirî de, lê niha jî hesta 
neteweyî di nav kurdên 
Xorasanê de xurt bûye û 
berxwedana kurdên Xorasanê 
bêhempa bûye heta niha. Lê ev 
prose wek asîmîlasyona nejadî 
tê zanîn. 

Komkujî û qirkirina xelkê sivîl 
û bêguneh li gundên Qarne û 


Qelatan û dehan komkujî û cinayetên mezin li gundên 
din ên Rojhilatê Kurdistanê, yek ji awayên herî 
tundûtûj û mezin ên nifşkujî û bişaftina dijî neteweyî 
bû ku di van salên dawî de Komara Îslamî ya îranê li 
dijî gelê kurd meşand. 

Roja 2'ê îlona 1979'an, nêzîk demjimêr 13'ê nîvro, 
dema zarokên kurd li pêşberî malên xwe dilîstin, jin 
mijûlê karûbarên nav malan bûn û hejmarek ji ciwan û 
mêr li derdora gund karê cotkaarî û ajeldariyl dikirin, 
kirêgirtiyên rejîma îranê bi tank, top û sîlehên sivik û 
giran, êrîş kirin ser gundê Qarne li bajarê Nexede. 
Rojnameya 'Itilaat' a çapa îranê roja 07.12.1979'an 
raporek li ser vê cinayetê belav kir û eşkere kir ku 
hêzên dewletên bi tank, top û çekên giran operasyona 
haan kirine. 

Wê demê 80 malbatan ji gundê Qarnê jiyan dikirin, lê 
rojnameyên dewletê tenê hejmara qurbaniyên wê 
cinayet û komkujiyê 68 kes ragehandibûn! Hemû belge 
û şahidên bicihmayî ji vê bûyerê derdixin holê ku ev 
komkujiya siyasî ku ji aliyê hêzên dewletê ve hat 
rêvebirin, projeyek bû ku bi aramnca bişaftin û 
jiholêrakirina grûpek etnîkî ya diyarkirî hatibû darêtin 
û bi kiryar û piştevaniya rayedarên naskirî yên 
dewleta îranê hat meşandin. 

Hêj çend meh ji şoreşa gelên îranê derbas nebûbû ku 
li herêma Soma û Biradost a Urmiyê, zext û siyaseta 
kurdkujiyê gihîşte astekê ku zêdeyî 30 gundên vê 
deverê hatin valakirin û çend gund jî Gêçê û Heleqoş 
hatin wêrankirin. Gundî hatin neçarkirin ku koç bikin 
û wek hewlek bo nifşkujiya neteweyî tê hesibandin. 

Li Kurdistanê pirr kesayetî û aliyan dixwestin bi 
rêyên aştîxwazane pêşiya liv û tevgerên hovane û 
cinayetkarane ên hikûmeta navendî bigirin, lê mixabin 
hemû ked û cehdên mirovî yên wan kesan bêencam 
man. 

Kurd tenê bi sedema nasnameya wan a netewî tên 
neçarkirin ku xaka bav û kalên xwe bicîh bihêlin ku 
diçe çarçoveya asîmîlasyona nejadî û neteweyî, ji ber 
ku bi neçarî tên ferzkirin û berevajî xwesteka komek 
mirovan ev kar tê kirin. 

Li gor Carnameya Gerdûnî ya Mafê Mirovan a RNY ku 
di sala 1948'an de hate pejirandin, her core kiryarek bi 
armanca tunekirina grûpek nejadî, netewî, olî wek 
komkujiya grûpek taybet, pêkanîna xesarên pîskolojîk 
û cesteyî li ser grûpek taybet û derbelêdan bi wan 
kesan û ferzkirina hinek kiryarên berevajî viyan û 
xwesteka grûpek ji mirovan, faktên eşkere ên nifşkujî 
û bişaftinê tên hesibandin. 

Li îranê ji xeynî nifşkujî û tunekirina grûpek siyasî ku 
jê re siyasîkujî (Politicide) tê gotin, kuştin û 
şehîdkirina çendîn rêber û kesayetiyên mezin ên kurd 
ku dixwestin bi diyalog û gotûbêj û rêbazên 
aştîxwazane ava demokrasiyê li civaka îranê zelal 
bikin û serweriay neteweyî ji gelê xwe re bidest bînin, 
pirr hovane hatin şehîdkirin. Simkoyê Şikak, Pêşewa 
Qazî Mihemed, 

Dr. Qasimlo û Dr. Şerefkendî çend nimûneyên berçav 
in ji wan kesayetiyên kurd di dîroka hemdem a 
Kurdistanê de ku bûn goriyê siyaseta tunekirina viyan 
û îradeya bihevre jiyana aştiyane û civakeke demokrat 
û dûr ji tûndûtûjî û asîmîlasyonê ji alityê 
desthilatdarên xedar. 

Pêdivî ye ku civaka cîhanî û raya giştî li hemberî 
asîmîlasyon û nifşkujiya li dijî Kurdan li îran û welatên 
din bêdeng nemînin. 

Niqurçk 


Xelo = Celo! Sûriye = 
Behrîn!!! 



Ceifer Mubeşirniya 


Bila bên 

Aha aha aha, çepik çepik 
çepik, çêke çêke çêke, 
ssssssssss... 

Mirovê bê eqil wusan 
difire ku her ew dema 
heyî biser de derbas be 
êdî paşan ne xem e. 

Rejîma îranê di çend 
rojên derbasbûyî de 
gomexelek ji welatên 
bêalî re girt û bi awayek 
taybet ji beşdariya 
Serokkomarê Misrê 
"Mihemed Mursî” pirr hez 
kir. 

Wan jêve bû ku çûnku 
navmilpan û patikstûr e 
wê bibe gayê cotî û wê 
mînanî Fîrozabadî Îsraîlê 
pê bikêle. 

Mursî jî ku nûnerê 
welatek mezin yê mîna 
Misrê ye, axaftina xwe 
kir, helbet axaftinek 
aqilane û mirovhezane 
kir. Axaftinek ku ne bi 
dilê rejîma îranê bû, 
lewma jî gotinên wî yên 
bi Erebî ji riya qirêjxurek 
xwe ve bi berevaj û xeletî 
wergerandin ser farsî. 

Vêca were tu ji dewletek 
weha bifikire ku ne xelkê 
îranê Erebî dizane, ne jî 
xelkê Ereb di gişt cîhanê 
de Farsî dizane. Mehmûd 
jî guhên xwe şor kiribûn 
û qirêjxurê wî çi jêre 


tercume dikir wî dikişand eqilê xwe 
yê bi qasî nîskê. 

Mursiyê feqîr got: Vêtokirina 
birryarnameya Şêvra Ewlehî a "NY" 
derheq Sûriyê de, ji aliyê Rûsiye û 
Çînê ve, destên Şêvra Ewlehiyê, ji 
bo rohnkirin û çareseriya pirsa 
Sûriyê kurt kir". 

Roj ronî ye û xelik hişyar. 

Lê wî wergêrê neqence kurê 
neqencî, li dobleya xwe de weha da 
zanîn: "Vêtoyê, destên Şêvra 
Ewlehiyê ji bo rohnkirin û 
çareseriya kirîzê û guhertinên xelkî 
kurtkir"!!! 


Di beşek din a axaftina xwe de 
Mihemed Mursî got: "Em 
piştevaniya xwe ji xelkê Sûriyê re li 
hember nîzama zulm û tepeserkar 
nîşan didin". 

Wergêr li wê derê jî got: "Em 
hêviya mayîna nîzama Sûriyê bi 
hebûna piştevaniya xelkê 
dixwazin". 

Lê ji herduyan xweştemaşetir ew 
bû ku wergêrê rejîmê li cihê anîna 
welatê "Sûriyê” navê welatê 
"Behrîn”ê anî. Berî her tiştî 
Mihemed Mursî her navê Behrînê 
neanî. Ya din jî xwe ger hemû 
axaftinek bi çend zimanan jî bihê 
wergerandin, nav her nav e. Ew jî 
navên navnetewî ên du welatan. 

Wella dibe ku navê "Xelo" û "Celo" 
ber mirov bezir be, lê wallah û 
bîllah "Sûriye" û "Behrîn" erd û 
esman lê dûr in. 

Lê ji Mehmûdê rimûzad re girîng 
bû ku çi ji wergêrê xwe dibihîze, 
vêca cîhan çi dibêje bila bibêje. 

Civîn qediya û Salihî dest bi 
çepikan kir û Mehmûd Ehmedînijad 
jî rabû semayê. 

Vêca piştî çend demjimêran 
dinyayê rejîma îranê kire domastek 
û danî pêşiya se. 

Serê rejîmê çiqas şorr bû, îca 
şorrtir jî bû her maye zarok tilikan 
bidin desthilatdarên rejîmê. 




























Siyasl 


Agirî B 


Karesatek bi navê giraniyê 



Şehab Xalidî 


S erbarê vê ku îro rojê 
baskirina ji giranî, 
tewerom (helawsan), 
bêkarî û xisarên civakî 

bûne mijarek asayî, lê 
berpirsyarên paye bilind ên 
rejîmê radigehînin ku xelk ji 
rewşa heyî razî ne, û dewlet jî bi 
xelkê re ye, û heke arîşeyek hebe 
wê hewlê bidin ku zû çareser 
bikin. 

Ew îdiayên berpirsyarên rejîma 
îranê di dmekê de ne ku hinek 
hokaran li doma pêvajoyekê de, 
dest dane destê yektir û encama 
wê jî pêkhatina vê rewşa pirr ji 
kirîz e ku em dibînin. Siyasetên 
dewletê, û sîstema banka 
nawendî sedema bingehîn ya vê 
pêvajoyê ne, lê kerta taybet di vê 
pêvajoyê de bê bandor nine, 
herweha hinek hewil didin ku 
tewaya kêşeyan vegerînne ser 
pirsa tehrîman, lê divêt em bêjin 
ku kêşe û arîşe zêdetir ji vê hindê 
ye. 

Para beşa dewletî û şibhi 
dewletî di aboriya welat de %70 
e, çavkaniya bingehîn ya malî bo 


vê aboriyê jî dahata çavkanîgirtî ji 
hinartina neftê ye. Diravê zêde û 
bêqas yê neftê ku di destê dewletê de 
ye, û kêmiya berhemanîna kalayan 
sedemek din ya giraniyê di îranê de 


Herweha ew giranî dikare encama 
tehrîman jî be. Zexta li ser bankan, 
daketina buhayê diravê îranê û 
jêhelçûna nirxa dolar bi awayeke 
berbiçav, û kêmiya kalayan nîşaneya 
bi bandorbûna tehrîman e ku dewlet 
bi çavê xwe dibîne. Dewlet gellek 
hewil dide ku weha nîşan bide ku 
tehrîm bê encam in, û eva şerê 
rewanî ê rojawayiyan e, lê tenê 
rawestana xelkekî zaf li goviya kirîna 
mirîşkan de, bi başî radeya giraniya 
karesatbar û encama tehrîman 
diselimîne. Rejîm ji tirsê serhildana 
xelkê nerazî dixwaze weha nîşan 


bide ku di welat de ewlehiyek 
tewaw heye û giranî jî wê zû bê 
çareserkirin û ew giranî ne encama 
tehrîman e. 

Lê li gorî raporên fermî ên 
navnetewî ji destpêka qedexekirina 
kirîn û veguhastina nefta îranê bo 
welatên Ewropayî pêde, dewletê 
rojane nêzî 133 milyon dolarî xisar 
dîtiye. Herweha li encama wan 
tehrîman de hinardeya nefta îranê 
heya %50, wate rojane 1.2 milyon 
bermîl kêm bûye, û tê texmînkirin 
heke ew rewş heya salekê 
berdewam bike, îran wê 48 
milyard dolarî xisarê bibîne. Hinek 
ji karnasan li ser vê bawerê ne ku 
encama tehrîmên aborî li ser îranê 
kêmtir ji êrîşa leşkerî bo ser wî 
welatî nine. 

Lê gellek şarezayên pirsên siyasî 



ye. 

li ser vê bawerê ne ku ew giranî û 
bêkarî û hejariya xelkê, bê guman wê 
serhildanek giştî bi dû xwe re wê hebe. 
Jiberku vê carê tenê serhildan ji bo 
demokrasiyê nabe, belku vê beşek zaf ji 
civakê ku niha hejar in, û ji destê 
bêkarî, hejarî û bê dadiyê de dinalînin, 
wê têde beşdariyê bikin. 

Renge li serhildana sala 1388'an de 
beşek ji xelkê hebûn ku digotin heke 
azadî û demokrasî jî tunebe, lê rewşa 
aboriya me baş be, em tevlî serhildanan 
nabin, lê niha êdî giraniyê pişt ji xelkê 
çemandiye û ew neçarb in ku tevlî 
serhildanên îhtimalî bi awayek ektîv 
bin. Ji aliyek din ve wê demê diruşma 
"ka dengê me?" zortir li ser zar û 
zimanan bû, lê niha bê guman diruşm 
wê pêkhateşikên bin. Ji aliyek din ve 
şoreşa li welatên Erebî û bi taybetî li 
Sûriyê de niha êdî morala xelkê û 
baweriya wan bi xwe çend hember 
zêde kiriye, û ji aliyek din ve zext û 
guşarên navnetewî bo ser hikumeta 
îslamiya îranê gellek zêdetir ji sî salên 
berê ye. 

Bi awayek giştî serjimêriyên heyî 
diselimînin ku rewşa aboriya welat li 
encama tehrîman de ber bi xirapiyê ve 
çûye, û pêkhateya diravî-malî ya welat 
û tewaya jêrxanên aboriya welat di gel 
gefên jinavçûnê berbirû ne, û 
karbidestên rejîma îranê jî emrazên 
hewce bona çareseriya vê rewşê di 
destê xwe de çininin. 

Çavkanî: 

Gotara; Giranî û helawsan ji nivîsîna 
Behram Rehmanî 

Gotûbêja di gel Cemşîd Esedî 

Gotûbêja di gel Mêhrdad Derwîşpûr 

Gotûbêja di gel Dr. Ehmed Elewî 


KewêZer 



êvajoya destpêkirirî di 
"Rojhilata Navîn” de, bi 
tu awayekê bi dilê rejîma 
îranê nine û her ku diçe 


Komara Îslamî pêtir ji pêlên 
nerazîbûna xelkê azadîxwaz yên 
cîhana Ereban ditirse. 

Renge hin ji wan rejîmên ku 
ketine ber pêlên "Buhara Erebî” û 
hiloşiyane, rikeber yan jî heta 
astekê dijber û gefek bûn li dijî 
rejîma îranê û îro nemane. Lê ya 
ku pêtir rejîma îranê azar dide, ev 
e ku alternatîvên wan rejîmên 
dîktator li Misr û Lîbiyê de, ne di 
berjewendiya Komara Îslamî de 
dimeşin. Ku waye şoreşên gişt 
welatên Erebî cuda ji vê çendê ku 
tirsek xistiye nav dilê Komara 
îslamî, pêtir ji encama wan 
şoreşan ditirse. 


Bo mînak, heya niha jî ku 
hikûmetek îslamî di Misrê de 
desthilatdar e û di dema 
hilbijartinên Serokkomariya Misrê 
de rejîma îranê piştgirî û 
propagende ji bo berbijêrê 
"Ixwanan” dikir, lê pêwendiyên ku 
di dema rejîma "Husnî mubarek" 
de li gel îranê tevlîhev bibûn, 
normal nebûne. Eva di demekê de 
ye ku heya niha bo cara sêyem e 
rejîma îranê di asta 
Serokkomariyê de "Mihemed 
Mursî" Serokkomarê îslamî yê 


Pêvajoyek bijan bo rejîmê 


Misrê dawetî îranê kiriye, lê 
bêbersiv maye. Ji berku cîhana îro 
û qonaxa nû di qada siyasetê de bi 
tu awayekê berjewendiyên 
hundirê xwe nake goriyê 
îdeolojiyê. Mîna beşdarî nekirina 
Lubnanê di civîna ku rejîma îranê ji 
parastina rejîma Esed re pêk anîbû, 
yan jî daxuyaniya Hemas a 
Felestînê di egera êrîşa Îsraîlê bo 
ser îranê ku ragihandibû: "Em tenê 
berevaniyê ji berjewendiyên xwe 
di axa xwe de dikin", gişt hewlên 
rejîma îranê ji bo guhertina 
arasteya desthilatên nû di cîhana 
Erebî de wê bibin bulqên ser avê. 

Lê ger bi awayek taybetî pirsa 
Sûriyê di nava Buhara Erebî de 
were şirovekirin, di gişt wan 
şoreşên welatên Erebî de, rejîma 
îranê bi qasî hiloşîna rejîma Beşar 
Esed hest bi tirs û janan nekiriye û 
jêre weke kabûsekê lê hatiye. Ji 
berku him hevalbendê stratejîk û 
herî bihêz û nêzîke Komara Îslamî 
di Rohjilata Navîn de jinav diçe, 
him jî bedîl û cihgirê rejîma Esed, 
dê yek ji dijberê sereke yê rejîma 
îranê be û dûr nine di hizra 
tolhildanê ji rejîma îranê di 
pêwendî li gel alîkarî û piştevaniya 
berdewam ji rejîma Esed bi tabyetî 
di kuştina xelkê bêtawan û dijberê 


Esed de be jî. 

Rejîma îranê di rûyekî de dibêje 
ku hiloşîna rejîma Sûriyê 
nemumkin e, lê encama hewlên 
rejîma îranê tiştek din li jêr 
kewilê Komara Îslmaî derdixe ku 
rejîma îranê bixwe jî ji hikûmeta 
"Beşar Esed" bêhêvî bûye. Gerra 
vê dawiyê a "Seîd Celîlî" şandiyê 
taybet yê "Xamneyî" ji bo welatên 
Rojhilata Navîn, nîşan dide ku 
rejîma îranê tevî hemû hewlekê ji 
bo parastina rejîma Esed, 

armanca sereke peydakirina 
hevalbendan di welatên ku di halê 
jinav çûnê de ne ye. Ku dûr nine 
piştî nemana Beşar Esed di 
desthilatê de, rejîma îranê bi 
piştevanî ji girûpên tundajo di 
Sûriyê de bi taybetî mifah standin 
ji herêma "Elewiyan" bi 
serokatiya Beşar Esed çeperek 
qahîmtir ji bo ragirtina şerr li 
dervey sînorên xwe ava bike. 

Ger "Xezzeyek" din jî li devera 
Elewiyên Sûriyê ji rejîma îranê re 
ava bibe, mileke wê rejîmê di axa 
Sûriyê de diparêze û Komara 
Îslamî digîjîne armancek mezin di 
vê bêhîvîtiya ku ji rewşa Sûriyê 
jêre derketiye. 


Pêka vê şiroveyê, rejîma îranê bûna xwe di 
Sûriyê de diparêze, lê dawîn hevpeymanê xwe 
yê desthilatdar di Rojhilata Navîn de jidest dide. 
Raste ku girûpên din ên weke Hizbullaha 
Lubnanê û hûrdegirûpên din ên terorîstî li jêr 
siya rejîma îranê de sax in, lê nikarin mîna 
hevpeymanên bibandor bi taybetî di qada abûrî 
de ji Komara Îslmaî re bin. 

îro nahê xuyakirin ku tu welatek û tu 
desthilatek di Rojhilata Navîn de bersiva 
Komara Îslmaî ji bo hevpeymaniyê bide, lewma 
ger bikewe hesabek din, rejîma îranê 
hevpeymaniya welatek weke "Misr"ê bi 
Serokatiya Ixwanan li serwey gişt girûpên din ên 
girêdayî bi xwe ve didanê, lê heya niha welatê 
Misrê û heta Lîbî jî ku rikeberên sereke ên 
rejîma îranê têde hatine hiloşandin, tu hezek ji 
bo pêwendî ligel rejîma îranê nîşan nedane. 






















Siyasi 


Tometên nerewa, îfadeyên 


G irtîgeha navendî ya 

Urmiyê ku zêdeyî 100 
salan e hatiye avakirin û 
cihê hezar û 500 kesî 

dike, lê di rewşa niha de nêzîk 3 
hezar kes têde hatine vepestin. Di 
hundirê girtîxaneyê de dehan 
beşên cor bi cor hene ku di her yek 
ji wan de girtiyên bi sûç û tawanên 
cuda tên ragirtin. Ev girtîgeh li ser 
rêya cadeya gola Urmiyê hilketiye 
û di salên dawî de sedan girtî û 
nemaze yên kurd têde hatin 
darvekirin. 

Piştî ku rejîma Îslamî li îranê hate 
ser desthilatê û bi taybet di 
dewrana desthilatdariya 
Ehmedînejad de, zext û zordarî li 
ser gelê kurd çend qat zêde bûn û 
bi hêcet û taktîkên cuda dest bi 
darvekirina berdewam a 
hevwelatiyên kurd kirin ku zêde 
dişibe nifşkujî li dijî gelê kurd. 

Her rojên sêşem, hejmarek 
berçav ji malbatên kurd li pêşberî 
girtîgehê kom dibin û li benda 
hevdîtin û axavtin ligel kes û karên 
xwe yên girtî bi rêz disekinin. Pirr 
caran jî piştî çend demjimêr 
çavnihêriyan, ligel bersiva NA ya 
berpirsyarên girtîgehê rûbirû 
dibin û nikarin ligel girtiyan 
bipeyvin yan hevdîtinê pêk bînin. 

Di vê dawiyê de, hin car li 
girtîgeha Urmiyê girtî bi kom 
hatine darvekin. îsal 2 gurûpên 6 û 
8 kesî jî girtiyên kurd di yek rojê 
de hatin îdamkirin. Di nav wan 
darvekiriyan de gellek ciwanên 
kurd tên dîtin ku sê ji wan tenê 
endamên malbatekê bûn. 


Hêmin Kurdî 


Emê vir serpêhatî û çawaniya 
girtin û darvekina 3 ciwan ji 
endamên malbatek kurd ên 
gundê "Kefsî” ya Urmiyê bikin. 

Di havîna sala 1386'a Rojî de, 
hêzên Wezareta Ewlekariyê êrîş 
kirin ser malbata hewelatiyê 
kurd Sidîq Abidînî û 3 kes ji 
endamên wê malbatê bi navên 
Çengîz Abidînî û Selah Aidînî 
ligel zavê wan Faris Şahînî bi 
tawana veguhastina madeyên 
bêhişker girtin û birin îdareya 
Ewlekariyê. Piştî xwedîkirina 
wan sê kesan di îşkencegehên 
Wezareta Ewlekariyê de û 
îfadewergirtina bi zorê û dûr ji 
rastiyê, ew birin girtîxaneya 
navendî ya Urmiyê û demek kurt 
nekişand ku Dezgeha Dadê li 
Tehranê biryara darvekirinê ji 
wan 3 kesan re birrî. Malbata 
wan ji bo hilweşandina biryarê 
doz vekirin û bi awayekî fermî 
nerazîbûn nîşan dan, lê 
hewildana wan heta dema 
darvekirina wan jî bêencam bûn. 


Di dema ku ew di girtîxaneyê 
de dihatin ragirtin, Faris karîbû 
bi nobedarekî girtîgehê re 
biaxive û çîroka girtin û 
bêtwaniya xwe bîne berbas. 
Faris gotibû ku nîvroya roja 
hatibûn girtin, diçe serdana 
malbata xwe li gundê Kefsî û 
nîva şevê hêzên ewlkariyê diçin 
hundirê mala wan û wî ligel 
Çengîz û Selah digrin. Wî gotibû 
ku haya wan ji tu tiştî nebûye û 
me karek wusa nekiribû. Lê 


dema em bi çavgirtî birin 
Wezareta Ewlekariyê, 
ewqas bi awayekî giran û 
hov îşkence kiribûn û bi 
zorê neçar kirin ku bi 
derew îtirafê bikin û me 
wek tawanbar bidin 
naskirin. Faris ji wî 
noberdarê girtîgehê re 
gotibû, ger wan bi derew 
îfade nedabana, wê di bin 
îşknceyên dijwar de canê 
xwe ji dest bidana. Wî diyar 
kiribû ku îşkeneyên li ser 
wan ewqas dijwar bûne ku 
herdem hêviya mirinê 
xwestibûn û tenê ji ber ku ji 
wan îşkenceyan bifilitin, bi 
neçrî îtiraf kiribûn. 

Di zistana 1389'ê de, 
biryara davekirina Faris 
Şahînî bêy agahdarî mlbata 
wî û parêzerê wî birêve çû 
û hat îdam kirin û xewn û 
hesreta dîtina malbatê û 4 
zarokên xwe bire bin xakê. 
Niha hevser û zarokên 
Faris rojên dijwar ên bê 
bavî û bê serperestiyê 
diqedînin. Piştî nerazîbûna 
malbata Faris li hemberî vê 
awayê darvekirinê, îzin hat 
dayîn ku berî darvekirina 
Çengîz û Selah, ew dikarin 
bi malbatên xwe re 
hevdîtinê pêk bînin. Piştre 
Çengîzê û birayê wî Selah 
hatin darvekirin. Çengîz 
dema ligel hevser û 
zarokên xwe re hevdîtin 
kiribû, ji hevsera xwe re 
gotibû ew di bin 

îşkenceyên dijwar de hatin neçar kirin ku îfadeyan 
nerast bidin. Ew diyar dike ku bê tawan bûye, lê ji 
hevsera xwe ya ciwan re dixwaze jiyana xwe 
berdewam bike û keça xwe jî radestî diya wî bike. 

Gotinên demên dawîn ên jiyana Çengîz xemek 
giran dixe nav dilê hevser û malbata wî ku çawa 
dibe xortekî kurd wiha bêtawan bê kuştin. Çengîz 
jî sibeya roja 7'ê Rêbendana 1389'ê Rojî li 
girtîgeha Urmiyê hat darvekirin. Di dema 
veşartina Çengîz de pevçûn di navbera malbat û 
kes û karên wî û hêzên ewlekariyê de derdikeve 
holê. 

Piştî îdamkirina Çengîz, Selah dema nûçeyê 
darvekirina birê xwe dibihîze, rastî pirsgirkên 
piskolojî dibe û li nexweşxaneya girtîgehê tê 
ragirtin. Di 03.08.1390'ê Rojî de, biryara 
darvekirina Selah jî birêve çû û ji ber reaksiyonên 
berê ên malbata wan, berpirsyaran rê nedan Selah 
bi dezgirtî û malbata xwe re hevdîtinê pêk bîne. 

Di heyamê 9 mehan de, her 3 kes ji malbata 
Abidînî hatin darvekirin. Rejîma Komara Îslamî bi 
îdamkirina wan 3 hevwelatiyên kurd, çirayê 
roniya malbata wan vemirand û tazî û xem û 
kovan xiste dilê wan ku qet nayê jibîrkirin. Eva 
tenê nimûneya malbatek kurd e li Urmiyê û 
herêmên derdor ku mînakên wek wan pirr zêde ne 
û di salê de sedan kurd bi vî awayî jiyana wan tê 
standin. 


Rejîma îranê bilavkerê madên hişber 


Rûken 


S aziya Çavdêr a Mafê Mirovan û 
Saziya Navneteweyî ya 
kêmkirina xesaran, 
ragehandiye ku binyat û 

nawendên ser bi NY, divêt alîkariyên 
malî ên xwe li gel îranê li pêwendî tevî 
madeyên hişber bidawî bînin. 

Bi raya wan du rêkxirawan sîstema 
hiquqî û dadweriya îranê, mafê 


tometbaran di warê 
destpêragihîtin bi parêzer û 
dadgehîkirina dadperwerane 
binpê dike û li encam de dibe 
sedema bidarvekirina 
hijmarek zêde a tometbaran, 
ku ew yek jî binpêkirina bi 
eşkere ya mafên destpêkî ên 
girtiyan e. 

Lewra rêkxirawên 
pêwendîdar heya wê demê 
ku ji dawîanîn bi binpêkirina 
mafê girtiyan û hilgirtina 



hukmê bidarvekirina wan ji aliyê rejîma 
îranê ve xatircem nebin, nabe alîkariya 
malî di gel rejîma îranê bikin. 

Yasaya xebata bi dijî madeyên hişber ji 
bo ragirtin û hilgirtina her pênc kîloyên 
Tiryakê, û sî girem Hîroyîn û Morfînê, 
cezayê bidarvekirinê diyarî kiriye, û 
tometbar li pişt deriyên daxistî û di 
demekê de ku tu mafeke bergirîkirina 
azadane ji xwe tuninin, û heta di demekê 
de ku cezayê bidarvekirinê jî bi ser wan 
de tê sepandin, mafê daxwaza pêdaçûna 
bi ser hukmê sepandî jî pişt guh ve tê 
avêtin. 

Hijmara yên ku ji aliyê rejîma îranê bi 
tometa maddeyên hişber hatine 
bidarvekirin, di wan salên dawî de berev 
zêdebûnê çûye. 

Li gorî rapora rêkxirawa lêborîna 
navnetewî li sala 2009, %43 ji 
bidarvekiriyan û di sala 2010'an de %68 
ji bidarvekiriyan li ser qaçaxa madeyên 
hişber bûne. 

Di rastî de alîkariya malî ji aliyê 
"Nivîsîngeha dijayetî di gel madeyên 


hişber a ser bi NY” ve, di gel rejîmeke wek 
rejîma îranê ku bixwe hokarê bilavbûna 
madeyên hişber e, derbê li hitbar û 
piristîja vê saziya cîhanî dide, û wê demê 
ew jî divêt wek hokarê zêdebûna hijmara 
bidarvekiriyan bên hesibandin. 

Jiber ku tenê di navbera salên 2000 ta 
2009'an, ji aliyê welatên ser bi YE ve nêzîk 
bi pênc milyon dolarê Amerîkayî, alîkarî di 
gel Saziya Xebata Dijî Madên Hişber hatiye 
kirin. 

Lewra ragirtina wan alîkariyên malî ji 
aliyê nawendên têkildar bi xebata dijî 
madên hişber ve, bi taybetî ji aliyê 
"Nivîsîngeha dijayetî di gel madên Hişber 
ên NY” ve, hekî nekare li ser kêmkirina 
hijmara îdaman bi bandor be, aliyê kêm 
dikare pirestîja wan di warê astê 
rêzgirtina ji mafê mirovan jêhel bibe, û 
hem jî dikare vê hêza yekgirtî a cîhanî ku 
bi dijî rejîma îranê pêk hatiye, li rastaya 
berdewambûna wan li ser zext û givaşên 
bo ser rejîma mirovkuj a rejîma îranê 
bihêztir bike, ku ew yek bêguman hêvî û 
daxwaza xelkê şoreşvan ê welatê me ye. 




















Siyasl 



Heyetek PDK îranê di rê û resma 
rêzgirtin ji Kunsolê Firansa li 
Hewlêrê de beşdarî kir 


Heyetek PDK îranê di rê û 
resma dawîhatin bi dema karê 
"Dr. Firîdrîk Tîso” Serkonsolê 
Firansa li Hewlêrê beşdar bû. 

Berwar 30'ê Tebaxa 2012'an, rê 
û resmek rêzgirtinê ji birêz "Dr. 
Firîdrîk Tîso'' Serkunsolê Komara 
Firansa li Hewlêrê bi boneya 
"dawîhatin bi erkê navbirî li 
Herêma Kurdistanê'' birêve çû û 
liser gaziya fermî a Kunsolê 
Firansa, heyeta PDK îranê bi 
serperestiya birêz "Hesen Şerefî'' 
Cihgirê Sekreterê Giştî yê partiyê 
beşdarî kir. 

Di rê û resmê de fîlmek 


dukomentarî li ser kar û çalakiyên 
Dr. Firîdrîk hat nîşandan û 
komelek kesayetiyên herêma 
Kurdistanê û herweha Dr. Firîdrîk 
peyamên xwe pêşkê kirin. 

Piştre xelata birêz "Mistefa 
Hicrî'' Sekreterê Giştî yê PDK 
îranê ji aliyê birêz "Hesen Şerefî'' 
ve pêşkêş bi Dr. Firîdrîk Tîso hat 
kirin. 

Heyeta PDK îranê di wî rê û 
resmê de li gel çendîn kesayetî û 
balyozên welatên biyanî li herêma 
Kurdistanê hevdîtin pêk anîn. 



Heyetên sê partiyên PDK îranê, 
Komele û PYDK Sûriye li Hewlêrê 

civiyan 


Du heyetên PDK îranê û 
Komeleya Şoreşgêrên Zehmetkêş 
ên Kurdistana îranê roja Duşemî, 
berwar 3’ê îlona 2012'an, li 
binkeya Deftera Siyasî a PDK 
îranê li bajarê Hewlêrê pêşwazî ji 
heyetek Partiya Yekîtiya 
Demokrat a Kurdên Sûriyê li 
bajarê Hewlêrê kirin. 

Birêz "Ebû Sabîr" endamê 
Mekteba Siyasî yê PYDK Sûriyê li 
Hewlêrê bi boneya 
rêkkevtinnameya PDK îranê û 
Komeleya Şoreşgêrên Zehmetkêş 
ên Kurdistana îranê bi germî 
pîrozbayiya xwe pêşkêşî wan du 
partiyan kir û bi cihê keyfxweşiya 


xelkê Kurdistanê û herweha bi 
gavek girîng bo gişt hêz û aliyên 
siyasî û dostên tevgera Kurdî 
zanî. 

Nûnerên her du partiyan, 
birêzan Tahir Mehmûdî û 
Necmedîn Gulperwer, tevî 
nîşandana keyfxweşiya xwe ji 
seredana wê heyetê, xalên wê 
rêkkevtinnameyê şirove kirin û 
li ser qahîmkirina pêwendiyên 
navbera PDK îranê û Komeleya 
Şoreşghêrên Zehmetkêş ên 
Kurditsdan îranê pêdagirî kirin. 

Di rewşek dostane de, her sê 
heyetan di basek siyasî de, 
pirsên Sûriyê û îranê anîn ber 
bas û şiroveyan. 

Remza serkevtinê, tifaq e 


Newroz Bawer 


Y êkrêz kirina nava mala 
Kurd, desteber kirina 
mafê çarenîvîsê ye. 

Li rojhelata 

Kurdistanê pêngavên dilxweşker 
têne avêtin û kiryarên hevkarî û 
hevxebatiyê di nava çeperên 
berxwedanê de xwe bihêztir dikin. 

Her wek tê zanîn PDK îranê di van 
demana da xebatek xurt dike ji bo 
pêkanîna kongira xwe ya 15'an. 

Her wusa lihevhatin û rêkevtina di 
navbera her du hêzan, PDKÎ û 
KOMELÊ da dilê dostan xweş dike û 
tirs û lerzê dixe nav dilê rejîma 
kevnepereste Komara îsalamî û 
hizrên ku mafnenasên gelê Kurd û 
Kurdistanê ne. 

Pêngaveke wusa pir bi rumet ku ji 
aliyê sekretêrên tekoşere her du 
aliyan, rêzdaran Mistefa Hicrî û 
Ebdullah Muhtedî ve hatiye avêtin, 
di qonaxa îro da gelek dîrokî ye û 
cihê keyfxweşiya her Kurdekê ye û 
bi xasma li Rojhelata Kurdistanê 
moral û hêviya gelê me berztir û 
bihêztir dike. 

Di qonaxekê wusa da rewşa cîhanê 
û devera Rojhelata Navîn û bi 
xasma ew welatên ku Kurdistan di 
nava xwe da perçe kirine, vê tifaq û 
hevxebatiyê hewcedar dike. Dîrok ji 
bona desteber kirina mafê 
çarenivîsa netewî û bidestve anîna 
mafên siyasî û civakî û çînayetî û 
cinsî vê erkê di ser hêzên 
Kurdistanî li rojhelata Kurdistanê 
da, wek erk dadisepîne. 

Bê guman erkê hêzên berpirsiyar 
mezintir e. Ev pêngava ku di 
navbera PDKÎ û KOMELÊ da hatiyê 
avêtin wê bibe stûna bingehiyê 
xebata kom û rêxistin û hêzên 
Kurdistanî li Rojhelatê. 

Pêymana di navbera herdu hêzan 
da, bi vekirî ji bo qonaxên xebata 
dûr û nêzîk e, tevgera rizgarîxwaze 
Kurdistanê bi xalên destnîşan kirî 
wek erk dispêre herdu aliyan. 

Ev karekî hêsan nîne, desteber 
kirina berhemên vê rêkevtinê 
dilsozî û li hevbaweriyek pir bihêz 
dixwaze. 


Ez bawer im rêvîngên rêbaza Qazî, 

Qasimlo û Şerefkendî, vê yêkê texsîr nakin, 
her wusa ez bawer im ku her du alî, wê 
delîvê nadin gurgên dev bixwîn ku di vê 
dema bi mij û dûman da bi ya dilê xwe 
bikin. 

Bi xasma ku niha pêşkevtinên ku li Başûra 
Kurdistanê çêdibin, hevxebatiya ku di 
navbera hêzên kurd li Rojavayê Kurdistanê 
da pêkhatiye, di dema hilweşandina text û 
bextê Esadê xwînrêj û rejîma Beisa Suriyê, 
di ser netewa Kurd da di nav mala Kurdan 
da tifaqê dadisepîne. Ji xwe me Kurda jî, ji 
bilî vê ku di nava mala xwe da rêzên xwe 
bikin yek, çi şansekî dinê nîne û eger ku em 
vê delîva dîrokî jî ji dest bidin, gelek 
mixabin. 

Di salvegera 67'mîn saliya damezrandina 
HDK îranê da baştirîn xelat e jî bo şehîdên 
sorxelate Kurdistanê. Ji ber ku gel li 
armancên pîroz nêzîktir dike. 

Her wusa pêngaveke dinê ya rêveberiya 
PDK îranê di van rojana da, ku ber bi 15'mîn 
Kongira xwe diçe, biryara vê dane ku dest bi 
gotibêjê di navbera xwe û ew hevalên ku 6 
salan berî niha ji nava refên wan da cuda 
bibûn, bikin. Armanc ew e ku di nava mala 
xwe da tifaqê cihgîr bikin, xwe ji caran bi 
hêztir bikin. 

Ji bona vê pêngavê jî destxweşiyê ji 
rêveberîya PDKÎ dikim. 

Bê guman dema wê di ser da çûye, ku 
nesaxiyên xweperestiyê û berjewendiyên 
kesayetî, bikare pêşiyê ji hevxebatî û 
hevsengeriya berxwedan û tekoşînê bigre. 
Dîroka 67 saliya PDKÎ ku her tim di nava 
qada xebatê da berxwedaye û xwîna 
Pêşewa Qazî Muhemed, Qasimlo û Şerfekenî 
belgenama haşahilnegirê vê rêbazê ye, ku 
her tim ji bon berjewendiyên gel û netewî, li 
hemberî dagîrkerên Kurdistanê da stuxwar 
nebûne. 

Di dîroka Hizbê da ev bûyerana dem-dem 
serhildane, Hizbê di temenê jiyana xwe ya 
67 sal xebata bêrawestan da, selimand ku 
dibe ji bilî hevxebatiyê û hevsengeriyê, çi 
luksekê me kurda nîne di qada xebatê da. 

Ez hêvîdar im ku ev lihevhatine misoger 
bibe û tevgera Rojhelata Kurdistanê ji caran 
bihêztir be. 

Ev erkekî dirokî ye. Nexşe li me Bakûriyan 
be! 

Her wusa serkevtin ji bo 15emîn Kongraya 
PDK îranê dixwazim. 

Nivîsa han ji malpera dengeazad hatiye 
wergirtin 

























Agirî B 


Civakî 

Şevitandina daristanên rojhilata 



Moitesem Nûranî 


H emû salekê bi hatina 
demsala germê, bi 
sedema şevat û 
giringînedana 

karvançî, şivan û rêvîngan ve, beşek 
zaf ji daristan û çêrgeh û xwezaya 
Kurdistanê ji nav diçin. 

Bi rastî jinavçûna çêrgeh û 
daristanên Kurdistanê bi wateya 
jinavçûna samanên xwezayî ên 
Kurdistanê ne. biniya çiyayê 
Zagrosê bi hemû cur şînahî û 
daristanekê hatiye dapoşîn, bi 
avayekê ku nêzîk bi 1800 cur dar 
têde şîn dibin ku taybet in bi 
derdora çiyayê Zagrosê, darên 
weke Darberû, Gûz, Badam, 
Dareben, Hirmî, Rez û hemû cure 
dareke kîvî. Di beşek zaf ji sînorê 
Turkiye û îranê de, û herweha bi 
dirêjahiya sînorê navbera rojhelata 
Kurdistanê û Başûrê Kurdistanê de 
ev darên han dikevin berçavan. Dr. 
Qasimlo di Pîrtûka Kurdistan û 


Kurdistanê 

Kurd de, amajê bi rewşa çêrgehan 
Kurdistanê dike û dinivîse ku %32 ji 
axa rojhelata kurdistanê bi çêrgehan 
ve hatiye dapoşîn û xemilandin. 
Herwek em dizanin ku derdora çiya û 
daristanên kurdistanê xwedî av û 
hewayek paqij û sazigar in, xelkê 
derdora lêrewaran jî li rewşek baştir 
de ne, di warê saxlemiyê de heya 
xelkê bajarên ku nawenda pîşesaziyê 
ne, û tijî ne ji dûkela tirimbêl û 
karxaneyan. Çûnkî daristanan çend 
taybetmendiyên taybet bi xwe hene û 
weke fîltêra hewayê, derdora xwe 
paqij dikin, C02'ya derdoraxwe 
hildimije, û gaza 02 ji xwe dide der, û 
herweha ji lezî û tundiya ba û tofanan 
kêm dike. Mixabin hem di dema şerê 
8 sale di navbera îran û îraqê de, û 
hem jî piştî şer bi hêceta evê ku 
lêrewarên kurdistanê sitargeha hêza 
pêşmerge ne, rejîma Komara Îslamî 
başek zaf ji wan çêrgehan ji rêya 
topbaran, şevitandin û birrînê ji nav 
birin û herweha ji aliyê din ve 
hişkesaliya berdewam di çend salên 
derbazbûyî de, zirarek zaf gehandiye 
xwezaya kurdistanê. 

Hilkevta cuxrafîya Kurdistanê bi 
avayekê ye ku, abûrî û jiyana 
piraniya xelkê Kurdistanê, 

pêywendiyek qahîm û rasterast bi 
jîngeha Kurdistanê ve heye. Rewşa 
xweza û helkevta cuxrafiyayî a 
kurdistanê ji bakûr ve heya ku ber bi 
başûr ve diçe, bi awayekê ye ku hem 
di warê nasîna çiyayan û hem jî di 


warê nasîna av, şînahî, û daristanan ve 
peywendiyek qahîm bi hevre hene û 
xweza û jîngeha Kurdistanê digel 
jiyana kurd hatine têkelkirin. 

Pêvajoya şevitandina daristanan di 
du sê salên derbazbûyî de ber bi 
zêdebûnê ve diçe, bo mînak li gor 
gotina berpirsyarê beşa çavkaniyên 
xwezayî ên Kurdistanê, di despêka 
sala 1390'an de heya niha pitir ji 570 
caran şewat ketiye nav lêrewar û 
daristanên Parêzgeha Kurdistanê û 
bûye sedema zirarên zaf ên xwezayî. 
Bitaybet piraniya şevatan ji herêmên 
sînorên Merîwan û Sewlawa rû dane, 
ku eva jî cara yekemîn nine şevat 
dikeve nava wan daristanên Merîwanê 
de. Herêmên din jî li Parêzgeha îlamê 
heya digîje çemê Eres ji şevatê bêpar 
nebûne. Di salên derbasbûyî de take 
hêceta Komara Îslamî ji bo şevitandina 
daristanan, hebûna hêza pêşmerge bû, 
lê niha pêşmerge tunine, lewma 
derdikeve ku Komara Îslamî digel 
Kurd û jîngehê dijberiyê dike û 
serbarê şevitandina daristan û 
lêrewaran, vê care Gola Merîwanê 
(zirêwer) jî jehir dike, û dixwaze bi vî 
awayî dijberiya xelkê Kurd bike. 

Xelkê Kurdistanê dixwazin bizanin ev 
kê ye ku karek weha xirab û şaş dike 
da ku bikarin bigirin û cezayê jêre 
diyarî bikin,lê Komara Îslamî derheq 
şavitandina daristan û lêrewarên 
Kurdistanê de ne tu kesî digire ne jî tu 
kesî siza dide. 

Lê niha eve cihê tekezê ye ku di dema 

berewaniya hêza çekdar a pêşmerge de, 
maşîna şer a Komara Îslamî xwe 
digehand bilindahiyên Kurdistanê, lê 
niha serbarê teknolojiyên serdem û 
îmkanatên pêşketî, tu hewlekê li dor 
wemirandina şewatê di daristanên 
Kurdistanê de nade. Bêguman destê 
kirêgiretiyên rejîmê di agirberdana 
daristanên Kurdistanê de heye û roj 
niye ku di herêmên sînorî de kasibkarên 
kurd nedin ber gulleyan û şehîd nekin. 

Lewma dibêjim hekî nifşa derbazbûyî 
li hember êrîşa leşkerên dûjmin de 
singê xwe dikirne mertala gulleyan û 
berevanî ji man û hebûna xelkê Kurd 
dikirn, dibe nifşa îrorojê jî, weke erkek 
netewî û nîştimanî pêşiya şevitandina 
xwezaya Kurdistanê bigrin, û jîngeha 
Kurdistanê biparêzin. 

Erkê dezgehên ragehandina Kurdî ye 
ku li warê jîngeparêziyê de, pirsa 
şewitandina daristanên Kurdistanê, 
weke mijarek girîng û heyatî bînin 
ziman û civaka xelkên Kurdistanê ji 
karesatek weha tirsnak haydar bikin. 


T awanek bi hêceta ol 




A vakirina jiyana 
hevpar nîşan û 
hêmaya selimandina 
hêviya bi jiyanê di 

civakên cur bi cur de ye. Eva jî 
rasterast vedigere ser çawanî û 
zirûfa çandî, civakî û rewşa 
abûriya tekên nava civkê de, yan ji 
hemûyan girîngtir yasayeke ku di 
wan welatan de tê pêrewkirin. 

Lewma di wan civakan de ku 
yasaya welat li ser bingeha eslên 
mirovahiyê sekinî bin, avakirina 
jiyana hevpar jî bi tevahî dikeve 
bin bandor û siya wan pirensipên 
mirovî, ku li encama tendurustiya 
civakî de çê bûne. 

Beravajiya vê yekê jî, di civakên 
paşvemayî de, nirx û buhayek 
mirovî weke pêkanîna jiyana 
hevbeş, dikeve bin bandora 


yasayên paşvemayî û girêdayî bi ol 
û xurafatan, û eva jî dibe sedem ku 
di nav civakê de, ji bilî vê ku 
avakirina jiyana hevpar nabe hîma 
û sembolek ji bo zindîbûna civakî, û 
hebûna hêviya bi jiyanê, dibe 
nîşaneyek bo binpêkirina mafên 
sereke û afirandina tawanek mezin 
bi hêceta ol û mezheban. 

Di welatên azad û pêşkevtî ên 
cîhanê de, bi bê lêkolîn û nirxandin 
û ravekirinê tu caran dest ji 
pêkhateya civakî nadin. 

Li ser vê bingehê hekî pirogiram 
yan pilanek civakî ji aliyê dewletê 
ve bihê pêşniyarkirin, pêşniyara 
han piştî derbazkirina bi dehan 
qonaxên yasayî û bi rapirsî di 
navbera takên civakê de, dibe yasa 


û dikeve ser hêla cî bi cî kirinê, 
bitaybet li warê jiyana hevbeş de, 
yasaya malbatî di wan welatan de bi 
qasekê bi hûrbînî ve hatiye darêtin 
ku heya dikare rê ji bêserûberiyên 
civakî û çandî di civakê de bigre. 

Lê mixabin di civakek belalêdayî û 
pir ji arîşe wek îranê de ku ol bûye 
gopalek di destê mirovên bi nav olî 
de, bo afirandina tawan û kiryarên 
dûr ji mirovahiyê, jiyana malbatî û 
pêkanîna jiyana hevpar xwedî 
girîngiyek weha niye û wek mijarek 
hewce nahê hesibandin. 

Welatek ku %70 ji nifûsa wê ji texa 
ciwan, ew jî ciwanên bê kar û bê 
cihê jiyan û dahata rojane pêk tîne, 
çawa dikarin ku kesek din jî tevlî 
jiyana xwe ya pir ji êş û azar bikin, û 


bibin xwedî malbat û zarok. 

Di nava van hemû pirs û babetên 
girîng ên weke paşvemana çandî û 
rewşa aloz a abûrî, civakî û heta siyasî 
di welatê îranê de, avakirina jiyana 
hevpar a zarokan yek ji wan 
diyardeyên qirêj ên civakî ye, ku 
çavkanîgirtî ji ol û sunnetê ye, û eva jî 
rasterast bandorê dixe ser nifûsa 16 
milyon kesî li îranê de, ku li gor ol û 
ew yasayên ku di hundirê welat de tên 
birêvebirin, dikarin jiyana hevpar pêk 
bînin. 

Li gor amarên nû, bi giştî ev kesên 
ku temenê wan di navbera 10 heya 19 
saliyê (bi giştî 15.4 milyon kes) de ne, 
6.7 milyon kes di navbera 10 heya 14 
saliyê û 7.8 milyon kes jî di navbera 
15 heya 19 saliyê de ne. 

Ji vê nifûsê nêzîk bi 890 hezar 
zarokên ku temenê wan di bin 18 
saliyê de ne, bi zorî û neçarî jiyana 
hevpar bi ser wan de hatiye sepandin. 
Di navbera nifûsa 10 heya 14 saliyê 
de, 78 hezar kes, aliyê kêm carekê 
jiyana hevpar ava kirine. 

Ji aliyek din ve serjimêrî didin 
xûyakirin, ku li girûpa temenê 15 heya 
19 saliyê de, 814 hezar kes zevicî ne. 
Ev rewşa aloz a civakî hemû vedigere 
ser zirûfa niha ku bi hêceta ol û sunet 
bi ser civaka îranê de hatiye sepandin, 
û roj bi rojê goriyên xwe disitîne, û 
mixabin cudabûn û telaq geşe dike, û 
bi heman pîvanê hejarî û xirapî jî zêde 
dibe. 





















Hevpeyvfn 


Agirl 



Hevpeyvîn: Arif Vêlzî 

Rehman Mihemedzade, naskirî bi 
Rehmane Kurde, kurê Feqî Kerîm, sala 
1333’an li gundê Siyader a ser bi 
bajarê Seqizê hatiye dine. Wekî her 
zarokek din temenê xwe yê zarokatiyê 
derbas dike û dibe nûciwan. Li wî 
temenî de ye ku hest bi berpirsatiyê 
dike û mijûlê kar bo malbata xwe dibe. 
Di sala 1347’an de, seba kar û kasibiyê 
diçe Başûrê Kurdistanê û heyamê 10 
salan li vir dixebite. 

Ji ber ku babê wî pêşmergê şoreşa Şêx 
Mehmûdê Berzencî bûye û berdewam 
basa xebat, siyaset û bêmafiya kurdan 
bo zarokên xwe re kiribû, lewma hesta 
netewî li dil û derûna Rehmane Kurde 
de berdewam li hale ajardanê de bûye. 
Dem derbas dibe heta ku şoreşa gelên 
îranê rû dide. Wê demê ji başûr ve 
vedigere bo rojhilatê kurdistanê û 
serbarê wê ku xwendewar nebûye, lê 
bernameya PDKÎ diecibîne û hest dike 
ku PDK îranê partiya hejar û feqîran e 
û dê bikare mafên kurdan bidest bixe. 
Eve dibe sedem ku li yekemîn 
komîteya partiyê li Banê de wekî 
endam xwe navnivîs bike û dest dide 
xebata xwe ya siyasî. 

Li destpêkê de tenê wekî endam 
çalakî meşandine, lê piştî fermana 
cîhad a Xumênî û şerê Sê Mange bi 
awayek fremî çeka pêşmergatiyê xiste 
milê xwe û heya niha jî bi dilgermî ve 
berdewam e li ser xebata xwe li nav 
refên PDK îranê de. 

Kek Rehman sala 1357ê, li Bajarê 
Bane de tevî Xunçe Kerîmî jiyana xwe 
ya hevpar destpê dike. Lê di yekemîn 
şeva zewicîna me de topbaran û 
bombebarana derdora me destpêkir û 
em ji hev veqetiyan. Heya midehê 25 
rojan hevjîna min ji min wunda bû, lê 
paşan me hevdu dît. 

Kurde bîranînên xweş vegêrandin ku 
yek ji wan ev e: Sala 1366’ê di navbera 
demsalên Zivistan û Buharê de em li 
çiyayên Bane de bûn ku hêzên Komara 
Îslamî hatin û em dorpêç kirin, 
pêşmergeyek xweşbêj û qisexoş bi 
navê Elî Seqizî jî di gel me bû, 
fermanderê me pêşmergan re got ku 
dibe em niha vê hêza dujmin bişikînin. 
Elî Seqizî jî di bersiva Fermande de 
got; fermandê me gelek ecêbe! çûnkî 
hekî niha pastarek îranê bê û 6 
pisteyan bide min, ezê çek û rextên 
xwe bidemê û vegerim mala xwe, em bi 


vê gotinê pir keniyayn û rabûn ser 
xwe û me boseya hêzên dujmin 
şikand bêy ku em şehîd an jî 
birîndarekê bidin û cardin çiya 
ketin destê pêşmerge de. Ew 
serketina me pir xweş bû û bû 
sedem ku her di çiya de em cejn û 
govendê bigrin. 

Li hemberî wan rojên nexweş de 
Kurde bîreweriyên tal û bijan ên 
xwe jî zaf hene û roja herî nexweş a 
jiyana xwe ya pêşmergatiyê weha 
anî ziman; ez taze ji menteqê 
vegeriyabûm Qendîlê ku Kak 
Mistefa Hîcrî şand pey min û got 
dibe wekî çawsax û beled tev hêza 
Melbenda 2 cardin vegerî menteqê. 
Em bi rê ketin û çûn kûrahiya axa 
Kurdistanê. Demjimêr 10’ê sibê bû, 
me nanê têştê dixwar ku 
daxûyaniya şehîdketina kak Dr. 
Qasimlo me bihîst. Nan xwarina me 
bûye şîn û girî, roja herî nexweş a 
jiyana min ew bû. Her bi vê boneyê 
ez heya niha jî di nava refên PDKÎ 
de berdewam im li ser xebata xwe, 
çûnkî li Qendîlê midehek zaf wekî 
parêzer û îskort di xizmeta şehîd 
Qasimlo de bûm û min ew wekî 
babê xwe dihesiband, lewma niha jî 
ku tê bîra min çavên min rondikên 
keserê dirêjin. 

Hêviya min ew e ku xelkê 
kurdistanê her weke heta niha 
piştewanê partiyê bûne, niha şûnde 
jî her piştewan bimînin Ji ber ku 
partiya Pêşewa, Dr. Qasimlo û Dr. 
Şerefkendî ye. Silav ji her çar perçen 
Kurdistanê. 

Kurde: Di destpêka pêşmergatiya 
xwe de heya niha 8 caran hatime 
birîndar kirin û ji mirinê filitî ye. 

Midehekî zaf 
li Qendîlê ez 
parêzerû 
îskortê Dr. 
Qasimlo bûm 



Ehmed Ferecî kurê Mihemed Şerîf, 
sala 1342'an li bajarê Nodşê hatiye 
dinê. Temenê zarokatiya xwe hêdî 
hêdî derbas dike heta ku malbat wî 
dişînin ber xwendinê. Heya sinfa sê a 
navendî xwendina xwe didomîne. 


Paşan dev ji xwendinê ber dide û 
mijûlê kerê dukandariyê dibe heya ku î s i am ê ve hat girtin û bavê 


diçe seredana meqerên hêza 
Şinoyê, di dema vegeriyanê de 
şehîd Sitar Celalî kak Mistefa re 
dibêje, hinekê bisekine heya ez 
diçim û rê diceribînim, paşan 
hûn jî li dû min de werin, di wê 
pêşengî û rêxweşkirinê de, 
dikeve ser mîn (mayîn)a çandî 
a kirêgirtiyên Komara Îslamî û 
mixabin canê xwe ji dest dide û 
şehîd dibe. 

Kak Ehmed di dema 
kîmyabarana Helebçê de, 
mixabin dikeve bin bandora 
çeka kîmyayî û heya niha jî ji 
dest êş û azarên wê de dinale. 

31 sal bi ser temenê xebata 
Ferecî de derbas dibin, lê hêj 
nezewicî yê û li hizra wê de jî 
nine. Helbet em ji vegêrandina 
serhatek evîndarî a xwe bêpar 
nehêlan û domand. Li Nodşê 
min û qîzek bi navê (M, S) hej 
hevdu dikir, min malbata xwe 
şand xwastinê û keçik dan min, 
lê roja din şer destpêbû û 
Nodşe ji aliyê hêzên Komara 



temenê wî digîje 18 saliyê. 

Paşan bi neçarî diçe serbaziya îranê 
ku hevdem bûye di gel şoreşa gelên 
îranê, ji leşkeriyê direve û xwe 
digehîne bajarê xwe û êdî venagere. 

Ehmedê xebatkar despêka nasîn û 
tevlîbûna xwe bi PDKÎ weha bo 
Agiriyê wedigêre; dema şoreşa gelên 
îranê bi encam gihîşt, tewaya xelkê 
Kurdistanê ji xwendewar û 
nexwendewaran û piraniya tex û 
qatên civakê piştewanî ji PDK îranê 
dikirin, herweha kak Heme Seîd 
Kalkal Ku endamê PDK îranê bû û 
hertim digel Kak Dr. Qasimlo de bû, 
xelkê Bajarê Nodşê bû û dihat mala 
me û bas ji siyaset û karê PDK îranê 
dikir. Bi vî awayî min PDK îranê 
naskir û sala 1360’an li derdora 
Defterê min xwe bi meqerê partiyê 
nasand û çeka pêşmergatiyê ji Kak 
Hekîm Rezayî wergirt û bi awayek 
fermî bûme pêşmergê PDK îranê. 

Kak Ehmed Ferecî roja herî xweş a 
jiyana xwe weha tîne ziman; dema ku 
Hêzên PDK îranê li bajarê Helebçê 
ketibûn nava dorpêçê de, Dr. Qasimlo 
gotibû ez tu tiştekê naxom heya ew 
hêza mezin ya PDK îranê rizgar nebe. 
Dema ku xeber pêre anîbûn ku hêzên 
partiyê karîne ji vê rewşê rizgar bibin, 
gotibû nan û ça û maşînan amade 
bikin û bi xwe jî bi wan re çûbû 
Qislanê û li wir bo pêşmerge û xelkê 
wê deverê axivî. Wî di axaftina xwe de 
keremkir: min çar roje tu tişt 
nexwariye, lê niha bi we re bi rihetî dê 
nan bixom, li dû xwarinê de jî em 
xelat kirin. Di vê rojê de em pir keyf 
xweş bûn. 

Roja nexweş a jiyana Ehmed Ferecî 
du roj in, roja yekem ew e ku piştî 
Kongireya 8 li herêma Seqizê, kak 
Hekîm hat şehîd kirin. Şehîd ketina 
navbirî bandor xist ser min û ez pir 
nerihet bûm. Ya duyem ew e ku sala 
1372’ê, dema ku kak Mistefa Hicrî 


keçikê bû caş û got ez keça xwe 
nadim te. Lewma heya niha jî 
em ji ber wefadariyê û eşqa 
paqij û ji dil, em nezewicîne û 
hertim bi hêviya hevdu ne. 

Kak Ehmed bi vê gotinê dawî 
bi axaftina xwe anî û got: ez 
hêvî dikim ku PDK îranê ji 
xabata xwe berdewam bimîne 
û nehêle xwîna şehîdan bi 
xisarî here û herweha dilê 
zîndaniyên siyasî û malbatên 
şehîdan rabigre. 



jiyana xwe weha tîne 
ziman; dema ku 
Hêzên PDK îranê li 
bajarê Helebçê 
ketibûn nava 
dorpêçê de, Dr. 
Qasimlo gotibû ez tu 
tiştekê naxom heya 
ew hêza mezinya 
PDK îranê rizgar 
nebe. 


























Bajar bi Bajar 


Agirî tS 


Şaristana Seqizê 


i 

S eqiz bajerekî 
kurdan e ku li 
parêzgeha Sinê li 
îranê hilketiye. 

Hejmara nifûsa vî bajarî, 
205.250 kes e. Seqiz bajarekî 
dîrokî ye. Dîroka wê li gorî 
arkeologan vedigere bo 2000 
salî berî niha. Navê Seqizê ji 
navê Sekka ku navê hozeke 
kevin e, hatiye wergirtin, ku li 
çaxên kevin de li wê herêmê 
de dijiyan. 

Bajarê Seqizê navenda 
Şaristanê ye û ew Şaristan 
xwediyê bajarekî din a bi 
navê Sahib e. Şaristana Seqizê 
li bakûr li gel bajarê Bûkanê, 
li rojhilat li gel bajarê 
Dîwanderê, li başûr li gel 
bajarên Merîwan û Banê 
hevtixûb e. Herwisa li aliyê 
başûrê rojava, bajarê Seqizê li 
gel başûrê Kurdistanê 
hevsînor e. Şaristana Seqizê li 
sê herêmên Navendî, Zêwiye 
û Serşêw pêk tê. 

Bajarê Seqizê li ser du giran 
û li cem çemê Welî xan 
hilketiye, û çemê Sîmîne jî li 
qerax bajêr de derbaz dibe. 

Ev yek bedewiyekî bê qas 
ciwan daye bajar, û her seba 
wê yekê bajarê Seqizê 
xwediyê av û hewayekî xweş 
e. Gelê herêmê hemû Kurd in 
û pitir li gundan bi karê 
werzêrî û ajeldariyê re mijûl 
in. Ajeldarên herêmê li deşt û 
çiyayên Benefşe, Garîn, Çil 
Çeme mijûlî karê pezdariyê 
ne. Her seba vê yekê ew 
herêm xwediyê cihê baş ji bo 
xwedîkirina heyvvanan e, û li 
herêmên wek Xurxure û 
Serşîwê gelek cih ji bo 
peydakirina debara jiyanê 
peyda dibin. 




Paş têkçûna Komara Kurdistanê, 11 
kes ji Xan û Serdarên herêma 
Feyzûlabegî a Seqizê seba Aiîkariya 
tevî Komara Kurdistanê hatşehîd kirin 


yekê nîşan didin ku yekem hevgirtina 
Madan li wê herêmê de bûye û bi destê 
wan li herêmê çendîn Kel hatine 
çêkirin ku kela Zêwiye û Qeplantû li 
wan cihan in, ku wan çêkirine. Piştî 
êrîşa Sarkin, Şahê Aşûr li ser Madan, 
Mad bi neçarî ber bi Hemedanê çûn û 
Seka hatine Seqizê û wir wek navenda 
deshilata xwe ava kirin. Navê îroyîn yê 
bajarê Seqizê li Seke, Seka, Êskît, Sakiz, 
Sikiz wek yadigarekê ji bo me bi cih 
maye, û îrorojê gel wî bajarî bi navê 
Seqiz dinasin. 

Bi her awayekî be Seqiz yek ji bajarên 
herî kevin yê Kurdistanê ye û di dîroka 
neteweya me de cihê xwe yê taybetî 
hebûye û heye. 

Li serdemê Sefewiyan heya Serdemê 
Qacaran, mîrnişîna bi nav û deng ya 
Erdelan li wê herêmê deshilat hebûne 
û rolekî mezin di avedanî û ewlehiya 


herêmê de lîstine. 

Li şaristana Seqizê pitir ji 150 asevarên 
dîrokî hene ku seba siyasetên dewleta 
îranê tenê du asevarên wî bajarê li rêza 
asevarên netewî yê îranê de hatine 
nivîsandin. 

Kela Zêwiye: 

Kela dîrokî ya Zêwiye ku li zaf pirtûk û 
belgenameyên dîrokî de navê vê hatiye, li 
55 kîlomêtriya başûrê rojhilatê Seqizê û li 
bakûrê gundê Zêwiye cih girtiye. panahiya 
kela han çar hiktar e. Dîroka vê jî ewa ku 
heta îro hatiye zanîn ji bo 7 hezar sal berî 
zayînê vedigere. 

Şikefta Kereftû: 

Şikefta Kereftû yek ji asevarên herî 
bedew û cihê ecêbê yê wê herêmê ye. 
Şikefta han li nav kevirekî bilind li nêzîk 
gundên Mehmûd ava, Mîr Seîd û Elî ava 


Li herêmê de 240000 hiktar 
cihên daristan û erdên 
çandiniyê hene. Di wan 
çiyayên bedew bi dehan çem 
û kanî diherikin ku ên herî 
girîny pêk hatine ji: Çemê 
Cexetû, Xurxure, Welî Xan, 
Altûn û Tetehû ku piraniya 
wan piştî têravkirina deşt û 
newalên Seqizê dirêjne nav 
gola Urmiyê. 

Dîroka bajarê Seqizê ji bo 7 
hezar salan berî Zayînê 
vedigere. Ji asevarên ku li 
girê Zêwiye bi dest hatine ,vê 

hilketiye. Kereftû wekyek ji 
asevarên herî kevin yê îranê tê 
binav kirin û her salê bi sedan kes 
li seranserî îranê serdana herêmê 
dikin. Tê gotin ku heya îro jî kesê 
nekariye dawiya wê Şikeftê peyda 
bike. 

Kurdên Seqizê li şoreşa 
rizgarîxwaziya gelê Kurd de rolekî 
gelek baş hebûne, û di vê riya 
pîroz de gelek nirxên baş pêşkeşî 
neteweya me kirine. Li serdemê 
Komara Kurdistanê a 1945’ê li 
bajarê Mihabadê, xelkê Seqizê bi 
awayekî gelek ektîv beşdarî 
damezirandina Komara Kurdan 
bûn û heta dawîn dilopa xwîna 
xwe berevanî ji destkevtên 
Komarê kirin. 

Paş têkçûna Komara Kurdistanê, 
11 kes ji Xan û Serdarên herêma 
Feyzûlabegî a Seqizê seba 
Alîkariya tevî Komara Kurdistanê 
û beşdarî li damezirandina 
Komarê û her wisa şer li dijî hêzên 
îranê, bi sûçê Azadîxwaziyê hatin 
Şehîdkirin. Ew yek li dîroka xebat 
Azadîxwaziya Netewa Kurd de bi 
başî hatiye nivîsandin û destana 
berxwedan û helwêsta dayîka wan 
şehîdan (Zerefşan xanim) û 
cesareta wê wek rûpelekî zêrîn di 
dîroka Kurdan de heta îro maye. 

Di çaxekê de ku çend kurên 
Zerefşan Xanimê bi destê Serbazê 
Şahê îranê hatine bidarvekirin, 
navhatî destê xwe li xwîna 
serçavên xwe dide û li serçavên bê 
can yê kurên xwe didie! çaxê ku 
fermanderekî Artêşa îranê jê 
dipirse çima tu wî karî dikî? Ev 
dibêje ku kurê min yê şêr seba vê 
yekê ku miriye, rih li canê wî de 
nemaye û rengê wî zer bûye, ez 
wisa dikim ku hûn nefikirin ku 
kurê min tirsiya be! ew netirsiya 
ye, ew şehîdê gelê xwe ye. 

Bê guman Seqiz û Seqizî di dîroka 
azadîxwaiya gelê Kurd de xwedî 
hezaran Serdarên wek Feyzûlla 
Begiyan û hezaran dayîkên wek 
Zerefşan Xanimê ne. Eger wisa be 
Serkevtin û pîrozî her ya Kurd û 
Kurdistanê ye. 

















Çand û huner 


Agirî B 


Hunermend "Mihemed Riza 

Seqayî" 



A: Eskender Ceiferî 


H 


unermend 
Mihemed Riza 
Seqayî, li 9'ê Nîsana 


1939'an li malabatek destkurt 
li herêma Xurem Abadê ji 
dayik bû. Navê Babê wî 
Ebulqasim bû ku her di 
temenê zarokîniya wî de 
nekarî hewcehiyên jiyana 
wan dabîn bike, lewma 
Mihemed Riza bona 
peydakirina bijêva jiyanê, çû 
cem terzî(xeyat), bona ku hînî 
dirûna kincan bibe. 

Hilkêş û dakêşên jiyanê 
Mihemed Riza tevî rewşek ne 
baş berbirû kiribû û Riza wisa 
digfikirî ku îdî heya dawiya 
jiyana xwe nikare jiyanek baş 
hebe. 

Wê demê bû ku kesek bi navê 
"îzed Penah" bû berpirsê 


îdarya Çandî anku îdareya 
Ferheng a wê demê a 
Luristanê. 

Riza tevî ku Xeyatî dikir, dersa 
xwe jî dixwend. 

Vedenga dengê Riza zû li 
Luristanê vepêçiya. Di wê 
demê de bû ku îzed Penah 
haydar bû ku nûgihayek 
dengxweş heye ku xeyatiyê 
dike û di rewşek ne baş de ye. 
îzed Penah diçe Durûngeha 
(xeyatî)wan û jê re dibêje ku 
hin Kilaman ji bo min bixwîne 
û Riza disitire. îzed Penah 
gelek ji dengê wî tê hez dike, 
lewra biryar dide ku wî bibe 
îdareya Çandî a Navenda 
Xurem Abadê. 

Mihemed Riza zû karî cihê 
xwe di nav Koma Fêrkariya 
wê îdareyê de veke. 

Pêşdaçûna Riza vedigere ser 
dilsoziya îzed Penah ji bo 
Çand û Mûsîqiya Lurî û Kurdî. 
îzed Penah di roja 5'ê Nîsana 
Sala 1965'an de daxwazê ji 
Fermandariyê dike da ku 
Gurûpa Mûsîqiya Lurî a 
îdareya Çandî a Xurem Abadê 
biçe radyoya Tehranê û li 
wêderê bi awayekî zindî 
beşdarî pirogramê bibin. 



Riza Seqayî piştî heyamekê ku ji aliyê 
Fermandariya wê demê a Xurem Abadê ve 
diçe Tehranê, li wir di warê muzîkê de gellek 
pêş dikeve. 

Berhemên Mihemed Riza: 

Sitranên "Dallig, Asiman, Şah Damad, Halû û 
Genim Xir, Firişte, Bizranû, Daye Daye, Mîrî 
û..." ji berhemên navdare wî ne ku hemû ji 
encama kar û xebata bê rawestiyan ya Riza 
Seqayî bûne. 

Sitrana "Daya Daye" ji giştan Hemasîtir û 
Şoreşvanîtir bû û di meşa bi djî Rejîma Şa de 
bandor li ser derûna xelkê didanî. Her ev 
Sitran weke sitrana Mîratînî a sed salên wê 
dawiyê a îranê, çûye nava Dîroka gelê Kurd û 
bi xasmanî xelkê Luristanê de. 

Mihemed Riza di jiyana xwe de hazir nebû 
demekî kurt jî, bo Rejîma Komara îslamiya 
îranê serî datevîne û her timî got ku ez razî 
nînim Komara Îslamî, Mifahek Teblîxatî ji 
min û Hunera min wergire. 

Mamostayê mezine Mûsîqiya Kurdî a devera 
Luristanê li Sala 1999'an di gotûbêjekî tevî 
Kovara "Herfê Lur" de li ser zulm û zoriya 
Komara Îslamî li ser Çandên jêrdeste îranê 
tekez kiriye. 

Mamosta Riza Seqayî di jiyana xwe de 
nezewicî û her weke bi xwe dibêje, Dengê wî, 
Jina wî û Zarokên wî, heman sitranên Daya 
Daye û Dallig û Tifeng in. 

Muxabin serbarê viya ku di şerê îran û îraqê 
de birîndar bibû, lê rawestiyana Dil kar lê kir 
û ew tûşî nexweşiyek pir giran kir. 
Hunermend Derwîş Riza Munezemî dibêje: 
Divê berpirsên Çandî, zaftir bala xwe bidin 
xwedîhunerên kal û hewce ye zaftir ji aliyê 
Meinewî ve bi wan re bigîjin ji ber ku niha 
kesek çinîne ku ji wan parêzvaniyê bike. 

Bo mînak niha Xwîşka Riza Seqayî li bal wî 
ye û haydariyê jê dike. 

Muxabin Riza di roja 18'ê Tîrmeha Sala 
2010'an de li Tehranê çû ber dilovaniya 
xwedê û ev dengê her tim saxe gelê Kurd, 
çavên xwe ji bo hertim ji jiyana pir kûr û 
ewraz li ser hev danîn û Netewa Kurd bi tenê 
hêla. 

Termê bê cane wî di roja 24'ê Tîrmehê de ji 
bo Xurem Abadê tê veguhastin û li wêderê bi 
axê tê sipartin. Ji ber ku termê wî yê bê can, 
hest bi bêhnçikî û diltengî ji bo axa Bav û 
Kalên xwe neke. 


Fîlmeke Behmen Qubadî di fistîvala Torêntoyê 

de, wê beşdar be 


Fîlma sînemayî a 


bi muzîka Keyhan Kelhur 


Demsala Kergedenan, bi jenyarê navdarê Kirmaşanê û 


helbestên xwe ve, li pey jiyana xwe a windabûyî 
de digere. 


derhêneriya Behmen 
Qubadî di beşa 37'mîn 
dewra fistîvala fîlma 
Torêntoyê, li Kanadayê, 
wê biçe ser ekranê 

li gorî çavkaniyan, fîlma 
sînemayî ya Demsala 
Kergedenan ku şeşemîn 
berhema sînemayî ya 
Behmen Qubadî 


bi lîstikvaniya ekterên weke 
Bêhruz Visûqî, Monîka Belûçî 
û Birên Sat,di yekemîn hizûra 
navnetewî ya xwe de, bi 
amadebûna ekterên bi nav û 
dengên sînemaya pirofîşnal di 
22'ê Xermananê de li beşa 
taybet a fistîvalaTorêntoyê, 
wê bê ekrankirin. 

Fîlma han, pirtûka jiyana 


derhênerê jêhatiye kurd e, helbestvanek Kurd e ku ji riya 

(dCaniya heîbestan 



Ma min çi kiribû? 


Min jî dixwast... 

Min jî dixwast hez bikim 

Dema ku ez amade bûm 
Bi rastî ez bi hêvî bûm 
Lê Evîn wenda bû 


Şevek tarî de Qederê 
deriyê min lêxist 
Bê deng fermana min ji 
paşla xwe derxist 

Erd û ezman li hev ket 
Xeyalên min li ber bayê kur 
ket 

Min fahm kir ku Qeder bi 
serket 

Lê demek nepayî de Evîn 
vegeriya 

Roj bi roj xwîna wê dikeliya 
Hezkirin di dilê min de tê 
diza 

Li hêlekê Qeder, 

Li hêlekê Evîn 

Li hêlekê ferman, 

Li hêlekê evînek bê derman 

Dilê min tê guvaştin 
Xwîna min tê mêjtin 
Gelo ev zulm li kuderê 
hatiye dîtin 

Ma min çi kiribû ? 

Ez êdî nikarim 
berxwebidim... 

...we diterikînim 
Zimanê min nagere bêjim 
Xatirê we... 

Helbestên Kurdî 

Urmiye hatiye 
milîtarîze kirin 


Rejîma îranê li jêr navê 
"parastina tenahiya 
hevwelatiyan", bajarê Urmiyê 
xistiye jêr çavdêriyê û bi 
tewahî mîlîtarîze kirine. 

Ligor rapora 

Kurdistanmediyayê, rejîma 
îranê li ser qadan, li ser şeqaman 
û cihên giştî ên bajarê Urmiyê, 
kamêra girê dane, û hatûçûn û 
karê rojane yê xelkê konterol 
dikin. 

Li gor rapora han, rejîmê bi 
berfirehkirina gerên hêzên xwe 
di nav bajar de li jêr navê 
"ewlehiya exlaqî", tenahiya xelkê 
bajrê Urmiyê pêtir ji caran xistiye 
metirsiyê û tirsek çend qat 
xistiye nava xelkê de. 



Hêzên rejîmê gerên şev 
û roj, çawaniya 
lixwekirina kincan û 
hîcabê berteng kirine û bi 
tundî li gel ciwanên ku 
hicaba îslamî naparêzin 
berbirû dibin û ev karê 
rejîmê nîgeranî ji xelkê re 
pêk aniye. 

Bi zêdebûna egera êrîşa 
leşkerî a Îsraîlê bo ser 
îranê, kiryarên rejîma 
îranê li deverên 
Kurdistanê di pêwendî li 
gel egera her serhildanek 
xelkî çend qat tundtir 
bûye. 

Li gor rapora "Mêhr", 
rejîma îranê li 300 cihan 
di sînorên Kurdistanê û li 
deverên parêzgeha 
Urmiyê pedafendên 
hewayî cihgîr kirine, û bi 
vîkarîjîli jêr navê 
"tenahiya hundir û 
berhevkirina rewşek 
saxlem di sînoran de" 
pêtir ji caran deverên 
Kurditanê ne êmin kirine. 


Encama cinayetên Esed; 30 hezar 
kuştî û destdirêjiya ser 1600 jinan 


Heya niha 30 hezar kes ji aliyê hêzên 
rejîma Beşar Esed ve hatine kuştin û 
1600 jin jî, ji aliyê wan hêzan ve 
destdirêjî li ser wan hatiye kirin. 

Serokê Konseya Şoreşa Sûriyê û yek ji 
kesayetiyên dijbere rejîma Beşar Esed 
tevî rexnekirina kar û kiryarên Konseya 
Ewlekariyê ya NY ragehand ku xelkê 


Sûriyê heya kengê divêt bibne qurbaniyê vetoya 
Rûsiyê. 

Navbirî ku di gel televîzyona Elerebiyê gotûbêj 
dikir ragehand ku me heya niha zêdetir ji 30 hezar 
şehîdî daye ku 2500 kes ji wan zarok in,û 2200 jin 
jî di nav wan de hene. Wî zêde kir ku zêdetir ji 
1600 destdirêjiyên cinsî li girtîgehên rejîma Sûriyê 
de, bi dijî jinên girtî pêk hatine, û niha me 250 
hezar girtî û nêzîk bi 2 milyon penaber li navxwe 


Di Iranê de rêjeya telaqê 
%4.1 zêde bûye. 

Di îranê de rêjeya zewaca ciwanan 
kêmtir dibe û li hember de rêjeya 
telaqan zêdetir dibe, û navinciya 
temenê keç û kuran bo zewacê jêhel 
diçe. 

Li gorî zanyariyan, dawî serjimêrî nîşan 
didin, ku di sala 1390'î de, 142 hezar û 
841 telaq hatine navnûs kirin, ku li gorî 
sala pêşîn rêjeya telaqê %4.1 zêde bûye. 
Hijmara telaqên navnûskirî di nav 
bajaran de 121 hezar û 91 telaq, û 
hijmara telaqên li gundan de 21 hezar û 
750 telaq bûye. 

Herwusa telaqên herî zêde yên 
navnûskirî di nav ciwanên 25 heya 29 
salî, 35 hezar telaq bûne, û di nav jinên 25 
heya 29 salî, 38 hezar û 647 telaq bûne. 
































